qundao/data-zh-poetry huggingface dataset:
句·其六
作者：张釜
朝代：宋

杉栽处处青。
句·其四
作者：张釜
朝代：宋

聊以记飘零。
句·其四〇
作者：张釜
朝代：宋
体裁：句

幻成一岛画图閒。
句·其四一
作者：张釜
朝代：宋

轩窗小憩俗尘清。
句·其四七
作者：张釜
朝代：宋

为语邻舟莫吹笛。
句·其四三
作者：张釜
朝代：宋

新诗满眼费平章。
句·其四九
作者：张釜
朝代：宋

傲雪凌风太瘦生。
句·其四二
作者：张釜
朝代：宋

画屏展尽一山川。
句·其四八
作者：张釜
朝代：宋

试问梅花可忍不。
句·其四六
作者：张釜
朝代：宋

慇懃为注铜瓶水。
句·其四四
作者：张釜
朝代：宋

水际空明月正圆。
游山七绝 其一 水月洞
作者：张釜
朝代：宋

水际空明月正圆，人行月里水如天。道旁听得人争指，半是当年折桂仙。
游山七绝 其二 水月洞
作者：张釜
朝代：宋

千年佛阁与云齐，足力穷时目力移。堪笑痴儿誇壮丽，那知芥子纳须弥。
游山七绝 水月洞 其一
作者：张釜
朝代：宋

水际空明月正圆，人行月裏水如天。
道旁听得人争指，半是当年折桂仙。
游山七绝 水月洞 其二
作者：张釜
朝代：宋

千年佛阁与云齐，足力穷时目力移。
堪笑痴儿夸壮丽，那知芥子纳须弥。
游山七绝·千山观
作者：张釜
朝代：宋
体裁：七言绝句

小立东风紫翠颠，画屏展尽一山川。非关眼界因高别，自是人心逐物迁。
游山七绝·曾公洞
作者：张釜
朝代：宋
体裁：七言绝句

欲访真仙小有天，路穷崖绝俯灵泉。相君聊试济川手，翳凤骖鸾尽有缘。
游山七绝·栖霞洞
作者：张釜
朝代：宋
体裁：七言绝句

云封雾锁半天寒，短杖攀缘扣玉关。见说碧虚风景别，傥容投老寄尘颜。
游山七绝·水月洞
作者：张釜
朝代：宋

水际空明月正圆，人行月里水如天。道旁听得人争指，半是当年折桂仙。千年佛阁与云齐，足力穷时目力移。堪笑痴儿誇壮丽，那知芥子纳须弥。
游山七绝·訾家洲
作者：张釜
朝代：宋
体裁：七言绝句

訾洲风物柳州文，开□□□□梦魂。老去一尊酬望眼，淡烟衰草莽连村。
游山七绝·龙隠洞
作者：张釜
朝代：宋
体裁：七言绝句

何年此地蛰飞龙，石壁蜿蜒尚有踪。为报龙公莫贪睡，郡人于尔卜丰凶。
游澹岩
作者：张釜
朝代：宋

澹岩类古隐君子，一见可洗千劫尘。清旷信出世间境，经行如画图中人。幽泉涓涓不碍坠，灵草苒苒非关春。题诗因昔□游子，冷眼阅尽惟唐珉。真仙窟宅在人境，应有鸾驾乘云归。物华创见讶三岛，坠脉远来从九疑。有石可砺食檗齿，有泉可濯凝尘衣。清游未足鸡报午，一尊会合人生稀。
游澹岩·其一
作者：张釜
朝代：宋

澹岩类古隐君子，一见可洗千劫尘。清旷信出世间境，经行如画图中人。幽泉涓涓不碍坠，灵草苒苒非关春。题诗因昔□游子，冷眼阅尽惟唐珉。
游澹岩·其一
作者：张釜
朝代：宋

澹岩类古隠君子，一见可洗千劫尘。
清旷信出世间境，经行如画图中人。
幽泉涓涓不硋坠，灵草苒苒非关春。
题诗因昔□游子，冷眼阅尽惟唐珉。
游澹岩·其二
作者：张釜
朝代：宋

真仙窟宅在人境，应有鸾驾乘云归。物华创见讶三岛，坠脉远来从九疑。有石可砺食檗齿，有泉可濯凝尘衣。清游未足鸡报午，一尊会合人生稀。
游澹岩·其二
作者：张釜
朝代：宋

真仙窟宅在人境，应有鸾驾乘云归。
物华创见讶三岛，坠脉远来从九疑。
有石可砺食蘗齿，有泉可濯凝尘衣。
清游未足鸡报午，一尊会合人生稀。
送鹤还齐云
作者：张釜
朝代：宋

胎仙谁遣到尘寰，尽日清吟伴我闲。
不作冲天支遁想，颇疑携箭佐卿还。
欲追鸾驾烟霞上，肯处鸡羣伯仲间。
为语齐云好看取，他年我欲访缑山。
送鹤还齐云
作者：张釜
朝代：宋

胎仙谁遣到尘寰，尽日清吟伴我闲。不作冲天支遁想，颇疑携箭佐卿还。欲追鸾驾烟霞上，肯处鸡群伯仲间。为语齐云好看取，他年我欲访缑山。
寄葛源
作者：张铸
朝代：宋
体裁：七言绝句

银铜坑冶是新差，职任催纲胜一阶。更使下官供脚色，下官踪迹转沈埋。
道士
作者：张铸
朝代：宋

乘龙控鲤真吾偶，化石烧金即我曹。尘世混来名异迹，蓬山思去梦魂劳。吟依古柏天风断，啸近仙坛海月高。九转丹成颜愈少，发胜纯漆脸胜桃。
道士
作者：张铸
朝代：宋

乘龙控鲤真吾偶，化石烧金即我曹。
尘世混来名异迹，蓬山思去梦魂劳。
吟依古栢天风断，啸近僊坛海月高。
九转丹成颜愈少，髪胜纯漆脸胜桃。
凉轩
作者：张锷
朝代：宋

潇洒吴夫子，搆轩山县中。何曾知大暑，每到便清风。林影乱不定，泉声咽复通。微吟倾白酒，日月任西东。
凉轩
作者：张锷
朝代：宋

潇洒吴夫子，构轩山县中。
何曾知大暑，每到便清风。
林影乱不定，泉声咽復通。
微吟倾白酒，日月任西东。
送向综通判桂州
作者：张镆
朝代：宋

百里常淹展骥材，除书远自九天来。绿油车上扬旌去，画鹢舟中叠鼓催。桂岭花光纷似雪，荔江波色渌如苔。讼庭尘满无留事，惟伴登临燕席开。
送向综通判桂州
作者：张镆
朝代：宋

百里常淹展骥材，除书远自九天来。
绿油车上扬旌去，画鹢舟中迭鼓催。
桂岭花光纷似雪，荔江波色渌如苔。
讼庭尘满无留事，惟伴登临燕席开。
游鼓山
作者：张镇初
朝代：宋

笼翎圈裏着禅关，顶有奇峰蹬可攀。
上下干坤大千界，东西陆海两三山。
临沧雾向风前解，喝水泉因雨后潺。
一宿迷归山莫哂，小窗经日对孱颜。
游鼓山
作者：张镇初
朝代：宋

笼翎圈里著禅关，顶有奇峰蹬可攀。上下乾坤大千界，东西陆海两三山。临沧雾向风前解，喝水泉因雨后潺。一宿迷归山莫哂，小窗经日对孱颜。
和御赐诗
作者：张镇孙
朝代：宋

圣主游心六艺文，先皇成宪自常遵。天人亲屈九重问，岭海同归一视仁。已忝胪传魁众俊，复叨燕衎逮微臣。终身祗佩丁宁训，远到功名愿自珍。
和御赐诗
作者：张镇孙
朝代：宋

圣主游心六艺文，先皇成宪自常遵。
天人亲屈九重问，岭海同归一视仁。
已忝胪传魁众俊，復叨燕衎逮微臣。
终身祗佩丁宁训，远到功名愿自珍。
夜过白云话别
作者：张镇孙
朝代：宋

江城话别思依依，天远山青入望微。正好楼头共明月，可堪遥对白云飞。遥看天际白云浮，渺渺西飞谁与谋。归去扶溪溪水阔，秋来还上越台否。日乾夕惕自惺惺，切实工夫在性情。千古相传真要法，圣贤元共此心灵。圣贤今古在吾人，敬义功深德自邻。莫叹桃源仙迹杳，杖藜随处武陵津。
夜过白云话别·其一
作者：张镇孙
朝代：宋
体裁：七言绝句

江城话别思依依，天远山青入望微。正好楼头共明月，可堪遥对白云飞。
夜过白云话别·其三
作者：张镇孙
朝代：宋

日乾夕惕自惺惺，切实工夫在性情。千古相传真要法，圣贤元共此心灵。
夜过白云话别·其三
作者：张镇孙
朝代：宋

日干夕惕自惺惺，切实工夫在性情。
千古相传真要法，圣贤元共此心灵。
夜过白云话别·其二
作者：张镇孙
朝代：宋
体裁：七言绝句

遥看天际白云浮，渺渺西飞谁与谋。归去扶溪溪水阔，秋来还上越台否。
夜过白云话别·其四
作者：张镇孙
朝代：宋

圣贤今古在吾人，敬义功深德自邻。莫叹桃源仙迹杳，杖藜随处武陵津。
夜过白云话别·其四
作者：张镇孙
朝代：宋

圣贤今古在吾人，敬义功深德自邻。
莫嘆桃源仙迹杳，杖藜随处武陵津。
水帘洞
作者：张镇孙
朝代：宋

岧峣仙境倚层丘，百尺泠泠瀑素流。春长绿莎成绣幕，夜留新月作琼钩。涧边云护千年韭，岩底凉生六月秋。欲访安期何处觅，药炉丹灶且追游。
水帘洞
作者：张镇孙
朝代：宋

岧峣仙境倚层丘，百尺泠泠瀑素流。
春长绿莎成绣幕，夜留新月作琼钩。
涧边云护千年韭，岩底凉生六月秋。
欲访安期何处觅，药炉丹竈且追游。
白云对月
作者：张镇孙
朝代：宋

万山飞翠映瑶空，一抹晴霞淡复浓。何意海风吹不断，归鸦飞带过前峰。
白云对月
作者：张镇孙
朝代：宋

万山飞翠映瑶空，一抹晴霞淡復浓。
何意海风吹不断，归鸦飞带过前峰。
谢恩诗
作者：张镇孙
朝代：宋

当宁宵衣务得贤，草茅何足副详延。天人要语垂清问，仁敬陈言上奏篇。愧乏谋猷裨乙览，忽惊姓字首胪传。乾坤大德知难报，誓秉孤忠铁石坚。
谢恩诗
作者：张镇孙
朝代：宋

当宁宵衣务得贤，草茅何足副详延。
天人要语垂清问，仁敬陈言上奏篇。
愧乏谋猷裨乙览，忽惊姓字首胪传。
干坤大德知难报，誓秉孤忠铁石坚。
句
作者：张镒
朝代：宋

山中宰相晋遗民，下视雄特何仆臣。老龙拿空欲轻举，山灵地只挽之住。
句·其一
作者：张镒
朝代：宋

山中宰相晋遗民，下视雄特何仆臣。
句·其二
作者：张镒
朝代：宋

老龙拏空欲轻举，山灵地只挽之住。
句·其二
作者：张镒
朝代：宋

老龙拿空欲轻举，山灵地只挽之住。
礼法门寺真身塔
作者：张问
朝代：宋

众生瞻窣堵，回向大觉身。内顾六尺躯，一雨无诸尘。
礼法门寺真身塔
作者：张问
朝代：宋

众生瞻窣堵，迴向大觉身。
内顾六尺躯，一雨无诸尘。
耆英会诗
作者：张问
朝代：宋

槐庭二老乐尧仁，盛集高年洛水滨。华衮具瞻虽礼绝，白头序齿却情亲。清闲几席同禅院，山野巾裘似隐沦。尊酒椒香才过节，池塘草色已催春。白公酣畅吟哦内，卫武康强笑语频。岂独丹青传不朽，潜欣风俗欲还淳。芝田鹤戏调形健，莲叶龟游纳息匀。商皓寂寥拘小隐，汉疏局促止家人。莫因气貌疑丹灶，自有光阴寄大椿。复得兼谟为重客，恐遗元爽在编民。神仙可学今方信，道术相忘久益真。满座交欢祝眉寿，群生五福托鸿钧。
耆英会诗
作者：张问
朝代：宋

槐庭二老乐尧仁，盛集高年洛水滨。
华衮具瞻虽礼绝，白头序齿却情亲。
清闲几席同禅院，山野巾裘似隠沦。
尊酒椒香纔过节，池塘草色已催春。
白公酣畅吟哦内，卫武康强笑语频。
岂独丹青传不朽，潜欣风俗欲还淳。
芝田鹤戏调形健，莲叶龟游纳息匀。
商皓寂寥拘小隠，汉疏局促止家人。
莫因气貌疑丹竈，自有光阴寄大椿。
復得兼谟为重客，恐遗元爽在编民。
神仙可学今方信，道术相忘久益真。
满座交欢祝眉寿，羣生五福託鸿钧。
声声慢·长天霞散
作者：张阁
朝代：宋
体裁：词

长天霞散，远浦潮平，危阑注目江皋。长记年年荣遇，同是今朝。金銮两回命相，对清光、频许挥毫。雍容久，正茶杯初赐，香袖时飘。归去玉堂深夜，泥封罢，金莲一寸才烧。帝语丁宁，曾被华衮亲褒。如今谩劳梦想，叹尘踪、杳隔仙鳌。无聊意，强当歌对酒怎消。
句
作者：张阐
朝代：宋

玄鲫随鈎诚养亲。
句
作者：张阐
朝代：宋
体裁：句

玄鲫随钩诚养亲。
奉祠后作
作者：张阐
朝代：宋
体裁：五言绝句

八请犯天颜，今朝出汉关。浑如倦飞鸟，日暮傍巢还。
灵岩七咏 其二 證明龛
作者：张雍
朝代：宋

不倦千寻谒證明，凭栏下瞰白云生。更期进步孤峰顶，要向如来头上行。
灵岩七咏·三十二罗汉
作者：张雍
朝代：宋
体裁：七言绝句

此山罗汉极□常，当日威容俨在堂。谁信盗中诚有道，智过君子实难量。
灵岩七咏·双鹤泉
作者：张雍
朝代：宋
体裁：七言绝句

双鹤飞来知几年，至今山腹有泓泉。直应为办高僧供，挹取无穷金湛然。
灵岩七咏·定惠像
作者：张雍
朝代：宋
体裁：七言绝句

昔闻海岸落伽山，今日灵岩得谛观。莫问前身后身事，会须明眼一盘看。
灵岩七咏·定惠像
作者：张雍
朝代：宋

昔闻海岸落伽山，今日灵岩得谛观。莫问前身后身事，会须明眼一盘看。不倦千寻谒證明，凭栏下瞰白云生。更期进步孤峰顶，要向如来头上行。双鹤飞来知几年，至今山腹有泓泉。直应为办高僧供，挹取无穷金湛然。山作灵龟势愿游，滴泉奔涌岂常流。谁当一的能知味，认取心源莫躁求。横看空洞贯山南，人说当年卧佛岩。渠识老婆心太切，直将一点示愚凡。浅蹊针孔费掺掺，铁作袈裟信不凡。大庾岭头提不起，岂知千古付灵岩。此山罗汉极□常，当日威容俨在堂。谁信盗中诚有道，智过君子实难量。
灵岩七咏·明空窍
作者：张雍
朝代：宋
体裁：七言绝句

横看空洞贯山南，人说当年卧佛岩。渠识老婆心太切，直将一点示愚凡。
灵岩七咏·灵龟泉
作者：张雍
朝代：宋
体裁：七言绝句

山作灵龟势愿游，滴泉奔涌岂常流。谁当一的能知味，认取心源莫躁求。
灵岩七咏·证明龛
作者：张雍
朝代：宋

不倦千寻谒证明，凭栏下瞰白云生。
更期进步孤峰顶，要向如来头上行。
灵岩七咏·铁袈裟
作者：张雍
朝代：宋
体裁：七言绝句

浅蹊针孔费掺掺，铁作袈裟信不凡。大庾岭头提不起，岂知千古付灵岩。
蓦山溪 其二 初春
作者：张震
朝代：宋
体裁：词

春光如许。春到江南路。柳眼弄晴晖，笑梅花、落英无数。峭寒庭院，罗幕护窗纱，金鸭暖，锦屏深，曾记看承处。云边尺素。何计传心缕。无处说相思，空惆怅、朝云暮雨。曲阑干外，小立近黄昏，心下事，眼边愁，借问春知否。
蓦山溪（初春）
作者：张震
朝代：宋
体裁：词

春光如许。春到江南路。柳眼弄晴晖，笑梅老、落英无数。峭寒庭院，罗幕护窗纱，金鸭暖，锦屏深，曾记看承处。云边尺素。何计传心缕。无处说相思，空惆怅、朝云暮雨。曲阑干外，小立近黄昏，心下事，眼边愁，借问春知否。
蓦山溪（春半）
作者：张震
朝代：宋
体裁：词

青梅如豆，断送春归去。小绿间长红，看几处、云歌柳舞。偎花识面，对月共论心，携素手，采香游，踏遍西池路。水边朱户。曾记销魂处。小立背秋千，空怅望、娉婷韵度。杨花扑面，香糁一帘风，情脉脉，酒厌厌，回首斜阳暮。
蝶恋花·惜春
作者：张震
朝代：宋
体裁：词

梅子初青春已暮。芳草连云，绿遍西池路。小院绣垂帘半举。衔泥紫燕双飞去。人在赤栏桥畔住。不解伤春，还解相思否。清梦欲寻犹间阻。纱窗一夜萧萧雨。
蝶恋花·惜春
作者：张震
朝代：宋

梅子初青春已暮。芳草连云，绿遍西池路。小院绣垂帘半举。衔泥紫燕双飞去。人在赤阑桥畔住。不解伤春，还解相思否。清梦欲寻犹间阻。纱窗一夜萧萧雨。
蝶恋花·梅子初青春已暮
作者：张震
朝代：宋
体裁：词

梅子初青春已暮。芳草连云，绿遍西池路。小院绣垂帘半举。衔泥紫燕双飞去。人在赤阑桥畔住。不解伤春，还解相思否。清梦欲寻犹间阻。沙窗一夜萧萧雨。
鹧鸪天·宽尽香罗金缕衣
作者：张震
朝代：宋
体裁：词

宽尽香罗金缕衣。心情不似旧家时。万丝柳暗才飞絮，一点梅酸已着枝。金底背，玉东西。前欢赢得两相思。伤心不及风前燕，犹解穿帘度幕飞。
鹧鸪天·横素桥边景最佳
作者：张震
朝代：宋
体裁：词

横素桥边景最佳。绿波清浅见琼沙。衔泥燕子迎风絮，得食鱼儿趁浪花。春已暮，日初斜。画船箫鼓是谁家。兰桡欲去空留恋，醉倚阑干看晚霞。
挽赵秋晓
作者：张震龙
朝代：宋

蚤岁看花遍上都，谓宜东序着河图。
亭亭玉树风前皎，浩浩璇源夜半枯。
自是死生存定数，绝怜神骏蹶长途。
此行不返神清洞，应抗龙髯去鼎湖。
挽赵秋晓
作者：张震龙
朝代：宋

蚤岁看花遍上都，谓宜东序著河图。亭亭玉树风前皎，浩浩璇源夜半枯。自是死生存定数，绝怜神骏蹶长途。此行不返神清洞，应抗龙髯去鼎湖。
送钤辖馆使王公二首
作者：张靖
朝代：宋

保塞昔年尝闭垒，甘陵今岁又劳师。将军镇蜀功多少，不见干戈出虎皮。玉勒嘶风出锦城，山光野色助离情。行行莫倦神华远，芳草连云伴去程。
送钤辖馆使王公二首·其一
作者：张靖
朝代：宋
体裁：七言绝句

保塞昔年尝闭垒，甘陵今岁又劳师。将军镇蜀功多少，不见干戈出虎皮。
送钤辖馆使王公二首·其二
作者：张靖
朝代：宋
体裁：七言绝句

玉勒嘶风出锦城，山光野色助离情。行行莫倦神华远，芳草连云伴去程。
洞仙歌·花泥絮浪
作者：张韫
朝代：宋
体裁：词

花泥絮浪，殢春怀如酒。书卷炉熏梦清昼。唤玉京稳携手松乔，飞光里，笑傲白云林岫。仙人犹狡狯，洒雪吹冰，声落星河翠蛟走。问箬下留丹，别已千年，华表鹤、亦归来否。有洞口、桃花识刘郎，共一笑相迎，朱颜如旧。
洞仙歌（游大涤赋）
作者：张韫
朝代：宋

花泥絮浪，春怀如酒。书卷炉熏梦清昼。唤玉京稳携手松乔，飞光里，笑傲白云林岫。
仙人犹狡狯，酒雪吹冰，声落星河翠蛟走。问箬下留丹，别已千年，华表鹤、亦归来否。有洞口、桃花识刘郎，共一笑相迎，朱颜如旧。
清淮楼
作者：张頔
朝代：宋

观鱼惠子台芜没，梦蝶庄生冢木秋。
唯有清淮供四望，年年依旧背城流。
水调歌头·雨后烟景绿
作者：张頠
朝代：宋
体裁：词

雨后烟景绿，春水涨桃花。系舟溪上，笋舆十里达平沙。路转峰回胜处，无数青荧玉树，飘缈羽人家。楼观倚空碧，水竹湛清华。纵幽寻，携蜡屐，上苍霞。古仙何在，空馀药灶委岩洼。他日倘然归老，乞取一庵云卧，随分了生涯。底用更辛苦，九转炼黄芽。
水调歌头（徐高士游洞霄）
作者：张頠
朝代：宋

雨后烟景绿，春水涨桃花。系舟溪上，笋舆十里达平沙。路转峰回胜处，无数青荧玉树，缥缈羽人家。楼观倚空碧，水竹湛清华。
纵幽寻，携蜡屐，上苍霞。古仙何在，空馀药灶委岩洼。他日倘然归老，乞取一庵云卧，随分了生涯。底用更辛苦，九转炼黄芽。
句
作者：张顺之
朝代：宋

凭谁为写无声诗，清标不减渊明辈。檐鹊数声清梦断，出门一笑遇诗仙。聊将遮日手，松下弄清泉。暗绿不遮春去路，乱红翻作雨来天。白水一泓澄，兹山定玉骨。金衣数公子，端是贤友生。羽毛元自好，喉舌向来清。照我胸中笔，吐出江淹文。
句·其一
作者：张顺之
朝代：宋

凭谁为写无声诗，清标不减渊明辈。
句·其七
作者：张顺之
朝代：宋

照我胸中笔，吐出江淹文。
句·其三
作者：张顺之
朝代：宋

聊将遮日手，松下弄清泉。
句·其二
作者：张顺之
朝代：宋

檐鹊数声清梦断，出门一笑遇诗仙。
句·其五
作者：张顺之
朝代：宋

白水一泓澄，兹山定玉骨。
句·其六
作者：张顺之
朝代：宋
体裁：句

金衣数公子，端是贤友生。羽毛元自好，喉舌向来清。
句·其四
作者：张顺之
朝代：宋

暗绿不遮春去路，乱红翻作雨来天。
句
作者：张颂
朝代：宋

人散秋韆闲挂月，露零蝴蝶冷眠风。
句
作者：张颂
朝代：宋

人散鞦韆闲挂月，露零蝴蝶冷眠风。
和苏唐卿
作者：张颂
朝代：宋

重惜欧阳滁记好，模刊翠琰费堂新。文华起焰冲星斗，篆法通灵动鬼神。观妙每多师道客，仰高常有慕贤人。璨然辉日如辰象，不朽宜为万世人。
和苏唐卿
作者：张颂
朝代：宋

重惜欧阳滁记好，模刊翠琰费堂新。
文华起焰衝星斗，篆法通灵动鬼神。
观妙每多师道客，仰高常有慕贤人。
璨然辉日如辰象，不朽宜为万世人。
句
作者：张颉
朝代：宋

持节淮堧剧骏奔，扈扶文母入天阍。
寄答张五丈师夔明府
作者：张颉
朝代：宋
体裁：七言律诗

旧令龙溪有去思，移家喜与土风宜。人传张籍妙乐府，我识王维真画师。火米夏收畬稻早，海椒春放瘴花迟。客查不到天无雁，赖有輶轩可寄诗。
摄山访隐者
作者：张颉
朝代：宋
体裁：七言绝句

路绕苍山石挂藤，结庐深入白云层。泉鸣便隔人间世，采药知从何处僧。
茅山续志
作者：张颉
朝代：宋
体裁：七言绝句

步虚声起绕玄云，石乳烟销夜半分。怪得瑶笙吹鹤过，碧坛夜醮玉宸君。
清隐院
作者：张颐
朝代：宋

古寺深山里，高亭万木丛。归云度疏牖，绣岭倚晴空。涧草连阶绿，岩花照槛红。纵非尘世外，无异画图中。
清隠院
作者：张颐
朝代：宋

古寺深山裏，高亭万木丛。
归云度疎牖，绣岭倚晴空。
涧草连阶绿，岩花照槛红。
纵非尘世外，无异画图中。
句
作者：张颙
朝代：宋

两州花萼竞相辉，间断红尘一水涯。
题梅道人画墨菜图
作者：张颙
朝代：宋
体裁：五言绝句

只宜滋淡泊，安足奉膏粱。食肉非无辱，何如此味长。
黄鹤楼
作者：张颙
朝代：宋
体裁：古风

崔颢题诗在上头，登临何必更冥搜。楼前黄鹤不重见，槛外长江空自流。万顷烟云连梦泽，一川风景借西州。
满庭芳·咄哉牛儿
作者：张风子
朝代：宋
体裁：词

咄哉牛儿，心壮力壮，几人能可牵系。为爱原上，娇嫩草萋萋。只管侵青逐翠，奔走后、岂顾群迷。争知道，山遥水远，回首到家迟。牧童，能有智，长绳牢把，短梢高携。任从它，入泥入水无为。我自心调步稳，青松下、横笛长吹。当归处，人牛不见，正是月明时。
踏莎行·凤髻堆鸦
作者：张魁
朝代：宋
体裁：词

凤髻堆鸦，香酥莹腻。雨中花占街前地。弓鞋湿透立多时，无人为问深深意。眉上新愁，手中文字。如何不倩鳞鸿去。想伊只诉薄情人，官中不管闲公事。
次韵和于巽祗谒真祠
作者：张鲂
朝代：宋

仙翁旧隐寄岩扃，千里蒙休合荐诚。
菽粟有余民暇逸，雨旸无爽气和平。
箫笙缓缓陈觞豆，耆艾纷纷逐旆旌。
灵迹欲知垂不朽，使君妙制刻初成。
次韵和于巽祗谒真祠
作者：张鲂
朝代：宋

仙翁旧隐寄岩扃，千里蒙休合荐诚。菽粟有馀民暇逸，雨旸无爽气和平。箫笙缓缓陈觞豆，耆艾纷纷逐旆旌。灵迹欲知垂不朽，使君妙制刻初成。
句
作者：张鹏飞
朝代：宋

苍天定俾期颐寿，会看芸书聘五更。
华清宫
作者：张齐贤
朝代：宋

当时不是不穷奢，民乐升平少叹嗟。姚宋未亡妃子在，尘埃那得到中华。
华清宫
作者：张齐贤
朝代：宋

当时不是不穷奢，民乐昇平少嘆嗟。
姚宋未亡妃子在，尘埃那得到中华。
御书飞白玉堂之署三体宸章併宣禁苑睹兹盛事辄动斐然
作者：张齐贤
朝代：宋

宠深仙署降新牌，御笔亲题重俊才。
四字千龄悬日月，两篇三体琢琼环。
登科郄桂皆同树，入室丘门尽仰回。
寓直静封芝检去，密宣荣对玉泉来。
职清望峻人稀见，地贵扃严画罕开。
多幸谬持黄阁柄，烟霄时得遂游陪。
御书飞白玉堂之署三体宸章并宣禁苑睹兹盛事辄动斐然
作者：张齐贤
朝代：宋

宠深仙署降新牌，御笔亲题重俊才。四字千龄悬日月，两篇三体琢琼瑰。登科郤桂皆同树，入室丘门尽仰回。寓直静封芝检去，密宣荣对玉泉来。职清望峻人稀见，地贵扃严画罕开。多幸谬持黄阁柄，烟霄时得遂游陪。
石将军南征赋赠
作者：张齐贤
朝代：宋
体裁：七言律诗

五花密布生门出，三令重宣夙将听。划地岂能容贼窟，指天不许见妖星。醪投汉水期分饮，石削巴丘待勒铭。洗尽甲兵安草木，君山依旧望中青。
答西京留守惠花酒
作者：张齐贤
朝代：宋
体裁：七言绝句

有花无酒头慵举，有酒无花眼倦开。好是西园无事日，洛阳花酒一齐来。
自警诗
作者：张齐贤
朝代：宋

慎言浑不畏，忍事又何妨。国法须遵守，人非莫举扬。无私仍克己，直道更和光。此个如端的，天应降吉祥。
自警诗
作者：张齐贤
朝代：宋

慎言浑不畏，忍事又何妨。
国法须遵守，人非莫举扬。
无私仍克己，直道更和光。
此箇如端的，天应降吉祥。
致仕后戏赠故人
作者：张齐贤
朝代：宋

午桥今得晋公庐，花竹烟云兴有余。
师亮白头心已足，四登两府九尚书。
致仕后戏赠故人
作者：张齐贤
朝代：宋

午桥今得晋公庐，花竹烟云兴有馀。师亮白头心已足，四登两府九尚书。
豫章胡氏华林书堂
作者：张齐贤
朝代：宋
体裁：七言律诗

一百年来烟爨同，衣冠江左慕家风。儿孙歌舞诗书内，乡党优游礼让中。孝弟筠编争纪录，门闾天语赐褒崇。莫将六阙方朱氏，叶叶蒸尝奉始终。
赠贺兰栖真
作者：张齐贤
朝代：宋

日耕云耨杂芝田，洞府游多隐奉仙。耸秀万寻连翠峤，澄明一派接灵泉。凤书昔降幽居侧，鹤驾曾朝瑞日边。四海高名谁可并，赤松黄石好齐肩。
赠贺兰栖真
作者：张齐贤
朝代：宋

日耕云耨杂芝田，洞府游多隠奉仙。
耸秀万寻连翠峤，澄明一派接灵泉。
凤书昔降幽居侧，鹤驾曾朝瑞日边。
四海高名谁可并，赤松黄石好齐眉。
游鲤湖
作者：张𨊠
朝代：宋
体裁：七言律诗

暝云竹径湿苍苔，岩顶珠宫绝点埃。涧水远分山色断，林猿时带笛声来。唐朝百载惟诗在，汉事千年若梦回。湖鲤犹传灵异迹，无人不道是天台。
八聲甘州
作者：張
朝代：宋

嘆流光迅景，百年間、能醉幾中秋。正悽蛩響砌，驚烏翻樹，煙淡蘋洲。誰喚金輪出海，不帶一雲浮。才上青林頂，俄轉珠樓。人老歡情已減，料素娥信我，不為閒愁。念幾番清夢，常是故鄉留。倩風前、數聲橫管，叫玉鸞、騎向碧空遊。誰能顧，黍炊榮利，蟻戰仇讎。
八聲甘州
作者：張
朝代：宋

對黃花猶自滿庭開，那恨過重陽。憑闌干醉袖，依依晚日，飄動寒香。自嘆平生豪縱，歌笑幾千場。白髮欺人早，多似清霜。誰信心情都懶，但禪龕道室，黃卷僧床。把偎紅調粉，拋擲向他芳。□喚汝、東山歸去，正燈明、松戶竹籬旁。關門睡，儘教人道，痴鈍何妨。
失調名
作者：張
朝代：宋

翠鬢佩明珂。度紋波。親到曾入夢，聽雲和。洞庭香、隨月影來過。無塵土、敢涴弓羅。正似夢時風韻、更嬌多。
宴山亭·燕山亭
作者：張
朝代：宋

幽夢初回，重陰未開，曉色吹成疏雨。竹檻氣寒，蕙畹聲搖，新綠暗通南浦。未有人行，才半啟、迴廊朱戶。無緒。空望極霓旌，錦書難據。苔徑追憶曾遊，念誰伴、鞦韆採繩芳柱。犀奩黛卷，鳳枕雲孤，應也幾番凝佇。怎得伊來，花霧繞、小堂深處。留住。直到老、不教歸去。
朝中措
作者：張
朝代：宋

先生心地等空虛。行處幻仙都。點綴玲瓏花柳，翻騰窈窕規模。三杯兩盞，五言十字，遲老工夫。受用南湖風月，何須更到西湖。
柳梢青
作者：張
朝代：宋

千丈風漪。霽光明處，花柳高低。簫鼓聲中，寶釵遙認，蘭棹交馳。貪呆覷著簾兒。不好價、伊家怎知。便是重來，真情廝向，難似當時。
柳梢青
作者：張
朝代：宋

天遠山圍，龍蟠淡靄，虎踞斜暉。幾度功名，幾番成敗，渾似鷗飛。樓臺一望悽迷。算到底、空爭是非。今夜潮生，明朝風順，且送船歸。
水調歌頭
作者：張
朝代：宋

孤棹溯霜月，遠過闔閭城。系船楊柳橋畔，吹袖晚寒輕。百尺層臺重上，萬事紅塵一夢，回首幾周星。風調信衰減，親舊總雕零。認群峰，尋四塔，半煙橫。平生感慨，況逢佳處輒銷凝。休說當時雕輦，不見後來遊鹿，斜照水空明。猛把畫闌拍，飛雁兩三聲。
水調歌頭
作者：張
朝代：宋

忠肝貫日月，浩氣抉雲霓。詩書名帥，談笑果勝棘門兒。牛弩旁穿七札，虎將分行十道，先解近城圍。一騎夜飛火，捷奏上天墀。暢皇威，宣使指，領全師。襄陽耆舊，請公直過洛之西。簞食歡呼迎處，已脫氈裘左衽，遠著舊藏衣。笳鼓返京闕，風采震華夷。
水調歌頭
作者：張
朝代：宋

雨後煙景綠，春水漲桃花。系舟溪上，筍輿十里達平沙。路轉峰迴勝處，無數青熒玉樹，飄緲羽人家。樓觀倚空碧，水竹湛清華。縱幽尋，攜蠟屐，上蒼霞。古仙何在，空餘藥灶委巖窪。他日倘然歸老，乞取一庵雲臥，隨分了生涯。底用更辛苦，九轉煉黃芽。
水調歌頭
作者：張
朝代：宋

雪月兩相映，水石互悲鳴。不知巖上枯木，今夜若為情。應見塵中膠擾，便道山間空曠，與麼了平生。與麼平生了，□水不流行。起披衣，瞻碧漢，露華清。寥寥千載，此事本分明。若向乾坤識易，便信行藏無間，處處總圓成。記取淵冰語，莫錯定盤星。
江城子
作者：張
朝代：宋

飛來冰雪冷無聲。可中庭。骨毛清。臥看東南，和露兩三星。驀地神遊天上去，呼綵鳳，駕雲駢。望舒宮殿玉崢嶸。桂千層。寶香凝。搗藥仙童，邀我論長生。一笑歸來人未睡，花送影，上窗欞。
滿江紅
作者：張
朝代：宋

公為時生，才真是、禁中頗牧。擎天手、十年猶在，未應藏縮。說項無人堪歡息，瞻韓有意應恢復。用真儒、同建太平功，心相屬。忠與孝，榮和辱。武昌柳，南湖竹。一簞瓢非欠，萬鍾非足。知命何曾懷喜慍，輕身豈為幹名祿。看可汗生縛洗煙塵，機神速。
滿江紅
作者：張
朝代：宋

玉照梅開，三百樹、香雲同色。光搖動、一川銀浪，九霄珂月。幸遇勳華時世好，歡娛況是張燈夕。更不邀、名勝賞東風，真堪惜。盤誥手，春秋筆。今內相，斯文伯。肯閒紆軒蓋，遠過泉石。奇事人生能幾見，清尊花畔須教側。到鳳池、卻欲醉鷗邊，應難得。
漁家傲
作者：張
朝代：宋

拂拂春風生草際。新晴萬景供遊戲。鷗鷺飛來斜照裡。金和翠。分明畫出真山水。遮個漁翁無慍喜。乾坤都在烏蓬底。一曲高歌千古意。閒來睡。從教月到花汀外。
菩薩蠻
作者：張
朝代：宋

層層細剪冰花小。新隨荔子云帆到。一露一番開。玉人催賣栽。愛花心未已。摘放冠兒裡。輕浸水晶涼。一窩雲影香。
賀新郎
作者：張
朝代：宋

桂隱傳杯處。有風流、千巖韻勝，太丘遺緒。玉季金昆霄漢侶，平步鸞坡揮麈。莫便駕、飛帆煙渚。雲動精神衡嶽去，向君山、帝樂鏘韶濩。蘭藝畹，吊湘楚。南湖老矣無襟度。但尊前、踉蹌醉影，帽花顛仆。只恐清時專文教，猶貸陰山狂虜。臥錦帳、貔貅鉦鼓。忠烈前勳齎萬恨，望神都、魏闕奔狐兔。呼翠袖，為君舞。
賀新郎
作者：張
朝代：宋

邂逅非專約。記當年、林堂對竹，豔歌春酌。一笑乘鸞明月影，餘事丹青麟閣。待宇宙、長繩穿卻。念我中原空有夢，渺風塵、萬里迷長樂。愁易老，欠靈藥。別來幾度霜天鶚。壓紛紛、吞腥啄腐，狗偷烏攫。東晉風流兼慷慨，公自陽春有腳。妙悟處、不存毫髮。何日相從雲水去，看精神峭緊芝田鶴。書壯語，遍巖壑。
風入松
作者：張
朝代：宋

芳叢簇簇水濱生。勾引午風清。六花大似天邊雪，又幾時、雪有三層。明豔射回蜂翅，淨香薰透蟬聲。晚簷人共月同行。疏影動銀屏。指尖輕拈都如玉，聽畫欄、高囀流鶯。道是花枝比得，不成花也多情。
驀山溪
作者：張
朝代：宋

撫連吟就，簷葡還曾賦。相伴更無花，倦爐燻、日長難度。柔桑葉裡，玉碾小芙蕖，生竺國，長閩山，移向玉城住。池亭竹院，宴坐冰圍處。綠繞百千叢，夜將闌、爭開迎露。煞曾評論，嬌媚勝江梅，香稱月，韻宜風，消盡人間暑。
鷓鴣天
作者：張
朝代：宋

御路東風拂翠衣。賣燈人散燭籠稀。不知月底梅花冷，只憶橋邊步襪歸。閒夢淡，舊遊非。夜深誰在小簾幃。罘罳兒下圍爐坐，明處行人立地時。
觀洛城花呈堯夫先生
作者：張㟭
朝代：宋

平生自是愛花人，到處尋芳不遇真。
祇道人間無正色，今朝初見洛陽春。
句
作者：張一齋
朝代：宋

忘却蘆花叢裏宿，起來誤作雪天吟。
思維路
作者：張世美
朝代：宋

一來一往幾車馬，可北可南多路岐。
莫待迷途重回首，未曾差處著思維。
句
作者：張世英
朝代：宋

霅溪深極地根清，四水交流激射聲。
去任辭湯廟
作者：張之才
朝代：宋

一官來此四經春，不愧蒼天不愧民。
神道有靈應信我，去時猶似到時貧。
廣野軒
作者：張之才
朝代：宋

城隅荒僻地，瀟灑亦清虛。
雅有林泉樂，閒同郊野居。
小園春自好，幽逕客來疏。
不學樊遲稼，虞卿喜著書。
浮雲樓
作者：張之才
朝代：宋

安州水西寺，李白舊題詩。
今古已堪嘆，風烟獨昔時。
七月十二日偶成·其一
作者：張九成
朝代：宋

今夕起鄉心，何日歸漁釣。
欲歸定何所，無言獨長嘯。
君意復何如，老少不同調。
此生吾自斷，天道自難料。
七月十二日偶成·其二
作者：張九成
朝代：宋

塘南蓮吐錦，塘北樹成幄。
夜來已秋風，朝見一葉落。
呼酒玩餘景，行見紛索索。
人生如寄耳，何苦不行樂。
七月十二日出城
作者：張九成
朝代：宋

一水去縈繞，四山來周遭。
夷猶聊適意，登降自忘勞。
五嶺煙雲古，三江氣象豪。
此邦真蕞爾，形勝助風騷。
三月二十四日出城
作者：張九成
朝代：宋

數日雨不止，今晨晴已還。
江頭看濁浪，窗外見青山。
白鷺投前浦，輕舟漾遠灘。
樽中有餘酒，一酌注頹顔。
三月五日
作者：張九成
朝代：宋

陰陰簾幕作輕寒，蔌蔌花飛已滿欄。
困思不忺嘗美酒，却憐山色倚欄看。
三月六日出城
作者：張九成
朝代：宋

春來多病懶尋山，送客今朝漫出關。
楊柳江頭無限思，欲携樽酒煖衰顔。
三月十一日不出
作者：張九成
朝代：宋

老罷慵人事，柴門盡日扃。
春江入幽想，夜雨漲前汀。
何日當晴霽，西山雲眇冥。
江頭無限好，見說柳深青。
三月晦到大庾
作者：張九成
朝代：宋

我登超然臺，積雨久不止。
臺下柳成行，柳下滿塘水。
環塘率喬木，照影弄清泚。
恍如在故鄉，西湖古寺裏。
氣象極幽深，景物盡蒼翠。
十年勞夢想，一夕居眼底。
獨坐不能去，頹然起深思。
鐘鳴主人歸，燭光何燁煒。
笑語復移時，夜久余當起。
歸路夫何如，江聲寒玉碎。
三月晦城門晚景
作者：張九成
朝代：宋

雨漲春江浪，沄沄日夜奔。
羣山落雲裏，萬壑吼巖根。
沙際人呼渡，烟中牧入村。
蕭然何處士，終日掩柴門。
丙寅正月
作者：張九成
朝代：宋

常年正月未全春，春色今年輒去人。
試上小樓南北望，紅英滿地綠粼粼。
中秋
作者：張九成
朝代：宋

陰雲不見日，何處有秋天。
今夕復何夕，青山滿檐前。
況是中秋夜，玩月不知眠。
杯盤同勝友，此事記年年。
九月七夜喜新凉
作者：張九成
朝代：宋

晚來天宇陰，便有如許凉。
衣襟不作苦，燈火耿寒光。
青編如故人，入眼興未央。
憶昔炎歊日，蒸鬰如揚湯。
百事懶不支，何暇考短長。
念此深自喜，拂窗凈琴張。
老來縱眵昏，閉目自焚香。
心清神亦正，聖賢儼在傍。
此意勿輕語，此景吾弗忘。
二十六日復出城
作者：張九成
朝代：宋

杜門不肯出，既出不忍歸。
借問胡爲爾，江山棲落暉。
濯濯漱寒玉，青青入烟霏。
柳色明沙岸，花枝作四圍。
玉塔天外小，漁舟雲際微。
興遠俗情斷，心閒人事稀。
我本江湖人，誤落市朝機。
計拙物多忤，身臞道則肥。
所以此勝槩，一見不我違。
吟餘尚多思，白鳥背人飛。
二月二十四日即事
作者：張九成
朝代：宋

春來尋勝事，此興亦何窮。
夜雨亂江淥，朝花褪日紅。
雷聲驚嶺北，雲氣漲溪東。
蓑笠衝泥去，誰知與我同。
二月八日偶成·其三
作者：張九成
朝代：宋

庭院無端作許寒，好花無處壓欄竿。
東君今歲知何意，勒住羣花不得看。
二月八日偶成·其二
作者：張九成
朝代：宋

春寒滲滲越常年，桃李枝間尚悄然。
數日長陰君莫歎，人人道是養花天。
五月十七日冒暑報謁
作者：張九成
朝代：宋

炎熱不可觸，報謁當及時。
登車汗如洗，黽勉將何之。
城隅行詰屈，路轉沿江湄。
仰看山列黛，俯瞰水淪漪。
心寬天地大，思遠雲霧披。
猶如塵土中，忽見元紫芝。
暑氣眇何許，清凉今在茲。
客子且休轡，與汝同此嬉。
人生貴自適，奔走亦奚爲。
倅車送海棠
作者：張九成
朝代：宋

瘴雨蠻煙西復東，海棠嶺下占春風。
清肌本自同梅潔，暈臉應知是酒紅。
澹著燕脂春未透，半勻胡粉日初烘。
此花不與凡花並，桃李休矜造化工。
偶成
作者：張九成
朝代：宋

冒熱不安寢，整冠常夙興。
清風入我懷，眷眷如有情。
嗟彼朝市人，正與膏火爭。
藏機入鈎鈐，肆辯紛縱橫。
所得無幾何，所嗟無一誠。
往來各有趣，南北自分朋。
明德天所相，欺誣禍所嬰。
猶如赴火蛾，纏緜尚營營。
悟此澹無作，不與炎凉并。
居閒苦無事，驅馬出南城。
登山猿不避，鼓棹鷗靡驚。
誰知瘴嵐中，談笑適此生。
祥鳳非矯矯，高鴻本冥冥。
請君少安坐，此詩殊可聽。
偶題
作者：張九成
朝代：宋

道立神自昌，心閒氣常正。
平生飽此味，不與時俗競。
得失了不關，榮辱任無定。
君看富貴人，表裏互馳騁。
雍容若恬澹，笑語多陷穽。
見此輒自喜，魂夢亦清凈。
告我同學者，謹勿落此徑。
元夕
作者：張九成
朝代：宋

前年元夕宴譙門，萬朵紅燈鬧早春。
誰謂今宵頓寥落，長天獨擁一冰輪。
元宵
作者：張九成
朝代：宋

萬疊燈山輥繡毬，怕寒騎馬著駝裘。
要看十里紅蓮滿，須上譙門最上頭。
八月十四日偶成
作者：張九成
朝代：宋

物情猶惝恍，門戶更蕭然。
勿念客來往，何妨吾醉眠。
北園肥菜甲，南浦鱠魚鮮。
一酌餘妻子，此生休問天。
六月十二日偶成·其一
作者：張九成
朝代：宋

閒居百事不關心，只有多情尚苦吟。
午睡覺來何所樂，鄰雞一唱柳垂陰。
六月十二日偶成·其二
作者：張九成
朝代：宋

目昏數日不觀書，閉眼無言意自如。
忽笑子綦云喪我，仰天何事尚長吁。
六月十四日觀雲有作
作者：張九成
朝代：宋

深深蕭寺足幽居，寢飯行藏亦自如。
仰識白雲天外意，俯看青史古人書。
摩挲方寸生無愧，周覽山川氣有餘。
不用棹舟江海去，清風明月是吾廬。
六月晦送孫少劉
作者：張九成
朝代：宋

三年相處如弟兄，他時當以名節稱。
文章爛若蜀江錦，行義清勝萬壑冰。
龜山先生今往矣，我於吾子見典型。
青衫半百官嶺下，衆論稱屈氣甚平。
乃知胸中萬鈞重，此外真成一髮輕。
道如未央神明臺，雖高自可階級登。
卷之不殊方寸小，舒之足以蘇疲氓。
我衰退縮如蝸螺，愛子對我懷抱清。
平生艱苦今已老，空歎白首都無成。
看公權奇非凡骨，努力吾道謹其行。
再用前韻·其一
作者：張九成
朝代：宋

野澗江灣三兩枝，一時清絕破愁思。
纖纖弄蕊霜秋裏，滴滴開花葉落時。
借問哦詩記幽夢，何如把酒對東籬。
不然採向林逋廟，并與寒泉薦一巵。
再用前韻·其二
作者：張九成
朝代：宋

憑誰爲斲鳳凰枝，欲寄朱絃寫我思。
著葉浪同烟雨裏，開花獨向晚霜時。
羞隨燕麥爭春色，故伴喬松棲敗籬。
喚取老嵇揮數弄，不辭滿引帳前巵。
出城
作者：張九成
朝代：宋

不出柴門近兩旬，江邊柳眼已窺人。
却思歸去西湖上，剩把長條醉幾春。
出城
作者：張九成
朝代：宋

凌晨江畔倚筇行，正見橫雲冉冉生。
失却前山尋不得，雙尖微向日邊明。
到白石寺次壁間鄭如圭韻
作者：張九成
朝代：宋

寺古僧多老，雲深水自流。
鳥聲驚客夢，山色到江樓。
落日千林迥，清風一逕幽。
幽懷終未已，歸去輒回頭。
前日偕長文赴大庾飯坐中見黄菊盛開故有前作新詩既三復矣最後乃云黄菊尚未之見間有一二株白菊耳且有閒傍短籬尋嫩蕊忽驚孤蝶繞幽籬之句黄花豈得無語輒發一笑
作者：張九成
朝代：宋

曾向華筵折數枝，不知心正阿誰思。
却憐弄玉吹簫伴，忘了小橋同醉時。
和淚盈盈凄曉露，含情脈脈怨東籬。
孫郎風味年來減，且對西風罰滿巵。
勾漕送建茶
作者：張九成
朝代：宋

我謫庾嶺下，年年餉焦坑。
味雖輕且嫩，越宿苦還生。
分甘嘗此品，敢望建溪烹。
勾公道義重，不與炎凉并。
持節漕七閩，風采照百城。
冤苦盡昭雪，草木亦欣榮。
得新未肯嘗，包封寄柴荆。
罪罟敢當此，自碾供百靈。
捧杯啜其餘，雲腴徹頂清。
爽氣生几席，清飚起檐楹。
頓覺凡骨蛻，疑在白玉京。
整冠朝金闕，鳴佩謁東皇。
須臾還舊觀，坐見百慮平。
十一日詠梅
作者：張九成
朝代：宋

一年勝事又相親，數樹寒香巧鬬新。
擁鼻獨來江上晚，行吟忽見渡頭春。
孤標不入千花伴，冷艷初無一點塵。
翻笑淵明太多可，千秋作好菊花人。
十一月忽見雪片居此七年未嘗見也
作者：張九成
朝代：宋

寒色遽如許，神清瘦不禁。
瓦溝聲磔索，珠琲亂衣襟。
斯須忽復變，玉片墮前林。
風勁勢回旋，飄零蔽遥岑。
落此炎瘴地，七年到於今。
不見六花飛，況聞寒玉音。
今年盈尺瑞，天以慰吾心。
呼兒具杯盤，開樽須滿斟。
更製白雪辭，入我綠綺琴。
十九日雜興·其一
作者：張九成
朝代：宋

不是南方熱，愛此有永日。
人事斷經過，蕭然空一室。
風驚窗外竹，聲如清廟瑟。
西塘荷已花，北戶棗亦實。
仕途非所長，進寸輒退尺。
所以入市朝，愁苦甘首疾。
謫來已九年，底事無憂色。
山林興甚長，湖海情何極。
十九日雜興·其二
作者：張九成
朝代：宋

物理情不齊，人生各有好。
所好儻不獲，亦各騁奇巧。
淺者不及門，深者入堂奧。
名利工欺人，市朝徒膠膠。
所得無幾何，舌焦唇亦燥。
其間狹劣者，不售輒復躁。
亦有操金珠，侯門致私禱。
葡萄得凉州，所求輒復効。
舐痔或嘗糞，車服夸新好。
吾唯戒妻奴，酒熟宜予告。
十二日出城見隔江茅舍可愛
作者：張九成
朝代：宋

茅屋臨江上，四面惟柴荆。
綠陰繞籬落，窗几一以明。
門前灘水急，日與白鷗盟。
不知何隱士，居此復何營。
朝來四山碧，晚際沙鳥鳴。
棋聲度竹靜，江深琴調清。
終携一尊酒，造門相對傾。
心期羲皇上，安用知姓名。
十二月二十四夜賦梅花
作者：張九成
朝代：宋

我來嶺下已七年，梅花日日鬬清妍。
詩才有限思無盡，空把花枝歎晚煙。
頗怪此花嵐瘴裏，獨抱高潔何娟娟。
苦如靈均佩蘭芷，遠如元亮當醉眠。
真香秀色看不足，雪花冰霰相後先。
平生明明復皦皦，一嗅霜蕊知其天。
固安冷落甘蠻蜑，不務輕舉巢神仙。
他年若許中原去，携汝同住西湖邊。
更尋和靖廟何許，相與澹泊春風前。
十二月初七日述懷
作者：張九成
朝代：宋

謫居寂寞歲將闌，几案凝塵酒盞乾。
落落雨聲檐外過，愔愔雪意座中寒。
孤飛隻影人誰念，萬里長途心自安。
世事悠悠君莫問，雪芽初碾試嘗看。
午睡
作者：張九成
朝代：宋

深杏小桃暄午晝，遊絲飛絮攪長空。
覺來一枕軒窗靜，燕子雙雙西又東。
南安寶戒院作
作者：張九成
朝代：宋

苦無人事擾閑居，贏得終年學著書。
今日欣然出門去，秋風吹意滿芙蕖。
即事
作者：張九成
朝代：宋

幽事晚山色，幽齋春雨餘。
亂紅欹澗水，浮綠漲郊墟。
北牖迸新筍，西園生野蔬。
槿籬繞茅屋，已分老樵漁。
即事
作者：張九成
朝代：宋

梅天喜蒸潤，江國飽雨澤。
況我謫逐人，窮巷宜閴寂。
今夕復何夕，門有此佳客。
貧家亦效勤，草草具一食。
高興良未盡，奈此短景迫。
微言若發蒙，喜獲此三益。
人生務明德，餘景不足惜。
區區名利人，長年竟何得。
使我市朝心，一掃便無迹。
懷君如古人，每事三歎息。
和施彥執懷姚進道葉先覺韻
作者：張九成
朝代：宋

西湖十里山，春風一杯酒。
茲興良不淺，何日落吾手。
我讀君和詩，襟期一何厚。
同生上下宇，共閱古今宙。
死生何足云，餘年付美酎。
佩印還故鄉，衣錦眩春晝。
一時正兒嬉，千歲墮塵垢。
所以賢達人，中懷元有守。
試看窗日中，野馬互奔驟。
區區竟何成，尚誇舌在口。
宿習猶未除，新詩漫懷舊。
環顧天地間，四海惟三友。
兩老雖未死，二妙已先踣。
生者豈其巧，死者亦非謬。
君如悟斯契，萬事可懷袖。
銅錢自如山，金印自如斗。
只今定何間，腐骨久已朽。
籬菊師淵明，庭草悲王胄。
彼已升層霄，此猶鑿戶牖。
浩歌君其聆，相看都皓首。
喜晴
作者：張九成
朝代：宋

今夕何清快，風光勝去年。
水南無宿靄，天末有孤烟。
老矣休荷橐，歸歟掛錦韉。
西湖多樂事，感慨舊山川。
喜晴
作者：張九成
朝代：宋

今晨日色佳，一洗數夕陰。
開門玩秋色，愛此佳山林。
人事端可絕，俗慮莫相侵。
綠綺奏流水，門外無知音。
喜晴
作者：張九成
朝代：宋

數日陰霖氣不舒，江流作漲吾其魚。
晚來風起雲頭散，夜半星辰滿太虛。
嘉祐寺
作者：張九成
朝代：宋

曳屣出南郭，招提在高岡。
誰言林樾中，乃有此寶坊。
甘泉溢中庭，修桂蔭層廊。
三秋此花開，清香駐高堂。
試問紅塵中，那得六月凉。
門外江聲急，堂中松韻長。
古殿儼像設，佛燈龕夜光。
不見堂中人，斗覺心悲傷。
人生本無定，樂處是吾鄉。
吟餘復何事，月落山蒼蒼。
夏日即事
作者：張九成
朝代：宋

拂袖歸來好，親朋語笑真。
山高多爽氣，溪迥只清淪。
簾幕深無暑，琴樽靜照人。
短衫吳縠細，團扇越羅新。
翠竹書千卷，滄波釣一輪。
身閒人自遠，心凈世無塵。
月出千峰外，風生萬壑濱。
庾公樓上興，曾點舞雩春。
高論傾今古，長歌動鬼神。
勳名吾已判，朝市任紛綸。
夏日即事·其一
作者：張九成
朝代：宋

寂寂柴門可設羅，唯餘柳色許相過。
重簾半卷鳥聲樂，閒看爐烟篆髻螺。
夏日即事·其一
作者：張九成
朝代：宋

陰陰庭院靜無聲，只有黄鸝繞樹鳴。
午睡覺來何所見，玉爐風細碧烟橫。
夏日即事·其三
作者：張九成
朝代：宋

日長院落迥無人，忽悟猶餘此老身。
只擬一時都忘了，放教桃李四時春。
夏日即事·其三
作者：張九成
朝代：宋

萱草榴花照眼明，冰廳水閣晚風清。
蕭然終日無人到，簾外時聞下子聲。
夏日即事·其二
作者：張九成
朝代：宋

心瑩是非都不入，神清魂夢亦無多。
年來借問生何似，梅雨寒塘颭露荷。
夏日即事·其二
作者：張九成
朝代：宋

日長廊迥思悠悠，自視真如不繫舟。
欲趁好風河漢去，玉樓銀闕剩遨遊。
夏日即事·其四
作者：張九成
朝代：宋

雲開日出四窗明，恰到猶餘夢自生。
一枕覺來人寂寂，時聞兒子讀書聲。
多雨偶成
作者：張九成
朝代：宋

謫居天南陲，終年寡儔侶。
四月山氣行，淋漓滿城雨。
獨坐北窗下，蕭然無一語。
睡起復何如，雞鳴已亭午。
夜起
作者：張九成
朝代：宋

昔日嘗驚墮俗塵，今朝始覺是閒人。
夜窗睡起無人見，萬里青天月一輪。
夜雨
作者：張九成
朝代：宋

春陰正愁絕，夜雨復淋漓。
楚客南冠日，湘纍去國時。
千山花盡落，萬壑水東之。
脈脈燈前意，夫君知不知。
子集弟寄江蟹
作者：張九成
朝代：宋

吾鄉十月間，海錯賤如土。
尤思鹽白蟹，滿殻紅初吐。
薦酒欻空尊，侑飯饞如虎。
別來九年矣，食物那可睹。
蠻煙瘴雨中，滋味更荼苦。
池魚腥徹骨，江魚骨無數。
每食輒嘔噦，無辭知罪罟。
新年庚運通，此物登盤俎。
先以供祖先，次以宴賓侶。
其餘及妻子，咀嚼話江浦。
骨滓不敢擲，念带煙江雨。
手足義可量，封寄無辭屢。
客有談嘉祐間事者一客瞪目不應及聞介甫新事則心目開明殊可怪也聊作詩以紀之
作者：張九成
朝代：宋

吾道何衰只愴神，六經文字變儀秦。
魏侯酷喜聽新樂，中尉生來好殺人。
海鳥錯將金奏眩，葉公元愛畫龍真。
不逢伯樂休驤首，忽遇長沮莫問津。
客至
作者：張九成
朝代：宋

客有叩門者，冠劍何巍巍。
登堂各就坐，酬答好言詞。
中席客軒眉，揚袂論是非。
紛紛亂我耳，擾擾敗人思。
主人默無語，仰看孤鴻飛。
須臾進盤饌，勸客酒一巵。
謂言西山好，爽氣入吾扉。
客思亦沈寂，爐熏自霏霏。
客觀余孝經傳感而有作
作者：張九成
朝代：宋

古人文瑩理，後人工作文。
文工理愈暗，紙札何紛紛。
君看六藝學，天葩吐奇芬。
詩書分體製，禮樂造乾坤。
千歧更萬轍，要以一理存。
如何臻至理，當從踐履論。
跋涉經險阻，衝冒恤寒溫。
孝弟作選鋒，道德嚴中軍。
仰觀精俯察，萬象入見聞。
不勞施斧鑿，筆下生烟雲。
高以君堯舜，下以覺斯民。
君如不我鄙，時來對爐熏。
寄故人施彥執
作者：張九成
朝代：宋

百念都忘萬事休，一觴一詠自賡酬。
坐看庾嶺當南斷，又送橫江轉北流。
已覺摧頹侵兩鬢，更無術畫補前旒。
何時把醆西湖上，笑數浮生歲幾周。
寄端硯與樊茂實因作詩以遺之
作者：張九成
朝代：宋

端谿石硯天下奇，紫光夜半吐虹霓。
不同凡石追時好，要與日月爭光輝。
韜藏久矣不敢用，惟恐翰墨污染之。
樊子文章有餘地，汪汪萬頃誰敢窺。
贈君此硯勿輕棄，經史妙處其發揮。
飛流濺沫滿天下，要使咳唾皆珠璣。
山蟬
作者：張九成
朝代：宋

浴罷風來玉宇凉，山蟬吟詠送斜陽。
長繅獨繭來還去，九折升車短更長。
窈眇笙簫雲漢冷，凄清風露月華香。
看君定是神仙侶，且擇高枝深處藏。
嶺下桃花作澹紅色絕可愛因作絕句
作者：張九成
朝代：宋

江北桃花色頗穠，不堪凡陋也春風。
誰知嶺下新來樣，故作宮粧澹水紅。
庚午正月七夜自詠
作者：張九成
朝代：宋

余性寡所諧，平生惟自得。
談名頸深縮，論利面作赤。
文不貴雕蟲，詩尤惡鈎擿。
粗豪真所畏，機巧非予匹。
所以常閉門，千載求知識。
黄卷有可人，爲之忘寢食。
亦復愛山水，策杖無與適。
看雲獨忘歸，聽泉常永日。
內樂萬事休，中虛衆妙入。
欲以語斯人，此事吾無力。
道喪亦久矣，無言三歎息。
庭下草
作者：張九成
朝代：宋

秋風吹碧草，久客情如何。
鄉關斷過雁，青山高嵳峩。
然而夢寐間，往往長經過。
夢覺亦我耳，所得初無多。
天地存胸中，要當常拂摩。
肯爲外物流，爲賦白雪歌。
庾嶺舊傳有梅往往詩人借此爲江南春信予到此數年因登嶺上不見一枝遂成一絕
作者：張九成
朝代：宋

詩人常說嶺頭梅，往往春風自此來。
我到嶺頭都不見，空將春夢又空回。
彥執賞予詩
作者：張九成
朝代：宋

年來百念灰，求友良未已。
一昨竄逐來，萬事風過耳。
忽得故人書，驚喜或不寐。
人生等行客，斯會姑小憇。
吟詩本不工，信口何足貴。
譬彼蜩螗蟲，時時一鳴沸。
自惟儘喑默，何以玩浮世。
不煩更咀嚼，欲聽已漂逝。
胡爲不解事，異好仍偏嗜。
從來不求名，遊戲聊卒歲。
悼呂居仁舍人
作者：張九成
朝代：宋

精識高標不世才，泉臺一掩悵難回。
詞源斷是詩書力，句法端從踐履來。
西掖北門聊爾耳，春風秋月亦悠哉。
問君身後遺何物，只有窗間水一杯。
悼玉溪·其一
作者：張九成
朝代：宋

聞名四十載，茲地忽相逢。
每聽談前事，相看淚滿胸。
干戈今偃息，詩酒曷從容。
寂寞千秋恨，新阡植萬松。
悼玉溪·其二
作者：張九成
朝代：宋

長年聞老病，終日擁柴門。
冷落田文飯，凄凉北海樽。
功名看似夢，術業付諸孫。
慷慨臨終語，精誠徹九閽。
悼王侍郎
作者：張九成
朝代：宋

氣鬰芝蘭秀，心虛水鏡明。
訏謨三代學，獻納萬人英。
未遂平生志，空餘後世名。
江湖添老淚，落日照銘旌。
惜花
作者：張九成
朝代：宋

數日生寒緊杜門，今朝步屧到前村。
可憐桃李都飛盡，細雨斜風更斷魂。
惠聲伯窗前孤桐
作者：張九成
朝代：宋

只期翠影在窗櫳，豈謂年餘到碧空。
自笑襟期惟我似，飽諳霜雪與君同。
千巖夜月雙溪外，一曲晚天橫笛中。
且向幽齋伴清致，會看廊廟奏薰風。
憶北軒菊
作者：張九成
朝代：宋

長憶故園秋色好，滿籬霜菊炫宮黄。
無聊却向橫江畔，笑倚西風覓暗香。
憶天竺桂
作者：張九成
朝代：宋

湖上北山天竺寺，滿山桂子月中秋。
黄英六出非凡種，肯許天香過別州。
懷汪聖錫
作者：張九成
朝代：宋

美玉藏精璞，明珠媚深淵。
天清氣或朗，光景露涓涓。
或者輒按劍，奇才歎難全。
之子英傑人，聲名何軒軒。
妙齡魁四海，終始皆稱賢。
過眼不再讀，悟心非口傳。
文真翻手成，識超餘子先。
森森列五嶽，浩浩朝百川。
謂年未三十，當握造化權。
陶甄到唐虞，修潔偕淵騫。
誰云一戢翅，沈滯十二年。
衆論今未諧，子心方藐然。
磨礲盡箭鏃，刮洗成混圓。
上造羲軒外，下極宣政前。
討論分本末，鈎賾窮由緣。
遥遥數千載，恍然落眼邊。
斯文天其興，子能常躓顛。
試看桃李花，三春何暄妍。
未及瞬息間，飄零墮風煙。
青青喬松枝，霜雪彌貞堅。
子如識此理，聊卧白雲巔。
所見
作者：張九成
朝代：宋

兩肘橫奮何翩翩，中欲高舉外則然。
相見胸次開闤闠，一談名利如火然。
君知古人著意處，君且少聽休彈冠。
人生百年如逝川，那用如此爭後先。
擬古·其一
作者：張九成
朝代：宋

平居自相樂，忽焉成別離。
君居天之南，我墮海之涯。
四海豈不大，非君誰我知。
狡兔營三窟，鷦鷯安一枝。
勿云千里遠，相見無遲緩。
精誠儻可通，指日日猶反。
毋爲浪相思，我老尚能飯。
擬古·其一〇
作者：張九成
朝代：宋

喬松列萬行，知是誰人墓。
龜趺表山岡，石馬夾山路。
潺潺瀑水秋，蕭蕭白楊暮。
蒼黄愁殺人，何物能超寤。
人命極危脆，不殊花上露。
秦皇死則已，規與山河固。
一朝禍事發，所掘無尺度。
想見冥漠中，自歎平生誤。
遺臭千萬年，至今污尺素。
擬古·其一一
作者：張九成
朝代：宋

少小有高志，思與古人親。
二十學文史，三十窮典墳。
坐觀世間事，抱火厝積薪。
此心雖炯然，不敢以告人。
君門深九重，欲陳諒何因。
擬古·其一三
作者：張九成
朝代：宋

夜月冷如冰，朝霞燦成綺。
借問孰爲之，大化自然爾。
斲月爲酒壺，裁霞爲寢被。
酣眠九天上，此意誰能解。
要與同心人，情話當及此。
擬古·其一二
作者：張九成
朝代：宋

已往不足念，未至復何憂。
今辰天氣佳，駕言聊出遊。
欲識斜川時，佳處只在茲。
穆王宴瑶池，翻爲達者嗤。
鍾子今亡矣，難與古人期。
擬古·其七
作者：張九成
朝代：宋

蕭騷老蠶婦，窈窕深閨女。
閨女曳羅裳，老婦勤機杼。
夜深燈火微，那復凄寒雨。
辛勤貢王宮，棄擲乃如許。
一縷不著身，含愁誰敢語。
擬古·其三
作者：張九成
朝代：宋

昔我竄橫浦，佳致未易陳。
偶經𥥈頭宿，谿山妙入神。
煙波橫小艇，疑是古玄真。
逝言或生還，孤志良一伸。
別來已十載，念此渴生塵。
何當携我輩，徑往莫問律。
謹勿思高官，驚憂可悲辛。
擬古·其九
作者：張九成
朝代：宋

山色翠挼藍，杯中酒如玉。
飲酒彈瑶琴，漫奏流水曲。
音微澹無味，絃緩軫不促。
不須苦求知，古人有遺躅。
推琴一長嘯，清風振吾屋。
擬古·其二
作者：張九成
朝代：宋

夭矯山頂松，葱蒨門前柳。
高低邈不同，日日滿窗牖。
窮通端似之，盡入乾坤手。
願爲深閨女，勿學商人婦。
閨女老彌貞，商婦多失守。
擬古·其五
作者：張九成
朝代：宋

余生本無用，頹然落澗阿。
饑食山頂薇，寒編松上蘿。
豈敢怨明時，貧賤固其宜。
原憲樂窮巷，屈平愁深陂。
度量何相越，道在胡速遲。
屈子則已矣，原子有餘輝。
擬古·其八
作者：張九成
朝代：宋

促裝何喧喧，西笑都門道。
出門何所見，王孫媚春草。
綠鬢仍朱顔，未信人間老。
去去謹勿遲，功名苦不早。
君看郭令公，書二十四考。
丈夫自足珍，珠金何用寶。
擬古·其六
作者：張九成
朝代：宋

願隨春陽和，不隨秋草萎。
光陰瞬息耳，憂悲亦何爲。
蘭蕙生深林，時有朝露滋。
清香隨春風，邈若有所思。
我亦慕明德，杖藜往從之。
林深不可見，相遇終有時。
擬古·其四
作者：張九成
朝代：宋

平生澹無營，生計亦草草。
吾廬儘有餘，懶問長安道。
楚澤驚屈平，書空咤殷浩。
願君且休矣，沈憂令人老。
擬歸田園·其一
作者：張九成
朝代：宋

朝市良可厭，不如歸故山。
故山山色好，別來知幾年。
威鳳翔高岡，神龍潜深淵。
黄鵠志千里，皓鶴戀芝田。
吾意亦如此，志在山水間。
千峰列溪上，修竹滿檐前。
樵唱歸落照，僧鐘鳴曉煙。
晚來閒覽鏡，白髮冠頹顛。
回思人間事，百計不如閒。
吾言奚激烈，此事非偶然。
擬歸田園·其三
作者：張九成
朝代：宋

所居極幽深，事簡人迹稀。
乘興或登山，興盡輒復歸。
芝朮足吾糧，薜蘿富吾衣。
一生澹無營，百事不我違。
擬歸田園·其二
作者：張九成
朝代：宋

聖賢乃準的，仁義即羈鞅。
遨遊君子場，邪私不入想。
時與顔閔徒，結交尚來往。
稂莠日以消，稻粱日以長。
荆棘頓披除，大道何其廣。
猶恐忽戒謹，失計成鹵莽。
擬歸田園·其五
作者：張九成
朝代：宋

安得我輩人，一杯敘心曲。
肝膽已相知，吾事一生足。
長日何以消，忘言書一束。
夜闌相對語，松膏勝華燭。
衮衮不知眠，窗明天已旭。
擬歸田園·其六
作者：張九成
朝代：宋

出門何所見，桃李漫阡陌。
東風自有情，萬物各有適。
驅馳喪我真，塵垢投其隙。
可憐漫不知，終日常役役。
及其蓋棺時，平生無寸績。
達人深了此，名利終無益。
擬歸田園·其四
作者：張九成
朝代：宋

不必效沮溺，聊與世相娛。
荒山無鄰里，人煙在村墟。
所以近城市，幽處卜吾居。
門前草三徑，堂下柳五株。
雖無羊酪羹，簞瓢亦晏如。
在我儻知足，清貧樂有餘。
子雲作甘泉，相如賦子虛。
嗟我懶此學，篋中一字無。
晚興
作者：張九成
朝代：宋

雨罷陰雲過，綠苔生滿齋。
清詩哦晚思，遠興動幽懷。
自恨無與適，誰云寡所諧。
茅檐有餘爽，點滴在空階。
有客
作者：張九成
朝代：宋

春雨止復作，閉門無與居。
童奴告予言，有客叩吾廬。
束带出見之，頎然一丈夫。
手携一尊酒，辭氣何晏如。
謂言久聞名，曾未瞻簪裾。
天寒宜飲酒，一杯聊以娛。
盤飧亦草草，蔬果間溪魚。
顔色溫勝玉，言談貫如珠。
豈期有道者，而來警我愚。
酒酣意兩適，心閒樂有餘。
四海元有人，君勿輕荒區。
有感
作者：張九成
朝代：宋

日月不知久，優遊蕭寺居。
臘月三十日，方驚歲又除。
如此度九年，終朝樂有餘。
後圃剩寒菜，水南多美魚。
飯罷亦何爲，北窗工讀書。
興來或意倦，玉軸時卷舒。
傍人多失笑，謂我何迂疏。
巍然王公門，胡不曳長裾。
有感
作者：張九成
朝代：宋

江天之南有一士，自稱聖世無知子。
辛勤讀書欲有爲，平生未曾用一字。
憔悴而今白髮翁，天地之間誰復似。
胸中却有最佳處，一息遨遊三萬里。
松棚
作者：張九成
朝代：宋

炎炎暑氣若爲當，旋買松枝庇草堂。
一望翠陰何爽快，暫來吾室變清凉。
直疑仙去冰壺裏，豈是生居汾水陽。
向晚薰風香入座，爲君一再奏文王。
某還故里過括蒼謝景思少卿示及諸公和詩次韻爲謝
作者：張九成
朝代：宋

朝隨落月東郊去，暮逐歸雲北浦還。
豈但勞農勤稼穡，要知爲郡足清閒。
家傳詩句東山謝，學到精微陋巷顔。
今日倚欄聊解带，欲看烟雨四邊山。
柑花
作者：張九成
朝代：宋

羣芳落盡只青青，獨有柑花照眼明。
已許江梅來結友，未容巖桂擅清名。
芬芬蘭麝三春底，濯濯冰霜一座傾。
更待秋風資爽氣，垂黄籬落伴金橙。
桂
作者：張九成
朝代：宋

清香不復聞，雪英驚滿地。
尚餘青青葉，濃陰猶可庇。
我欲營茅屋，示此惜花意。
茲謀未易言，俗士寡清致。
楊榦致仕
作者：張九成
朝代：宋

黄鍾毀棄鳴瓦釜，古來才智賤如土。
楊公浩歌聲可憐，巢居知風穴知雨。
憐君面色瑩有光，未似相君便飲乳。
胡爲决去不少留，別意殷勤辭更苦。
丁寧戒我宜退藏，靜中得路何須語。
酒酣意氣尚爾豪，拔劍高歌爲予舞。
君今去矣且加飯，我亦從茲不出戶。
莫嗟糟糠食牢筴，終勝繡衣登鼎俎。
次單推韻
作者：張九成
朝代：宋

七載離家夢亦驚，春來又是聽倉庚。
熟諳世味心如水，忽見吾人眼尚明。
青鏡不堪看白髮，長鑱何處覓黄精。
只思歸去西湖上，飽喫東坡玉糝羹。
次單推韻·其一
作者：張九成
朝代：宋

執別動經歲，年光挽莫留。
壯心今已老，雅志自無求。
白日將詩遣，生涯著醉酬。
頹然烟瘴裏，一飽更何憂。
次單推韻·其三
作者：張九成
朝代：宋

每思鄉里秀，日日聽新除。
愁苦千行淚，清貧一束書。
端谿元秀爽，梅蕊正蕭疏。
公事多餘暇，簞瓢亦晏如。
次單推韻·其二
作者：張九成
朝代：宋

庾嶺三江外，相過車馬勤。
孤吟清廟瑟，愁思楚江雲。
寂寞林逋宅，凄凉伍相墳。
何時定歸去，摸索斷碑文。
次施彥執韻
作者：張九成
朝代：宋

新詩宛見故人面，思入江山氣象雄。
幾歲不堪青草瘴，今朝還喜鯉魚風。
高秋木落雁爲伴，久雨江深吾欲東。
他日樽前如把臂，莫驚我已白頭翁。
次陳一鶚韻
作者：張九成
朝代：宋

大道若坦塗，踐履何早晚。
榛荆蔽不掃，日夜勞勤墾。
聖門一以披，即日到堂閫。
但辦不已心，此道誰云遠。
譬如積水陂，萬頃才一建。
胡爲不勇决，長年成連蹇。
百事皆已餘，一心正吾本。
人欲如火聚，急避勿繾綣。
超然領斯會，故鄉今已返。
嗟我困不學，終日徒衮衮。
羨子有淵源，浚治令深穩。
斯文付諸公，容我老息偃。
正月二十日出城
作者：張九成
朝代：宋

春風驅我出，騎馬到江頭。
出門日已暮，獨遊無獻酬。
江山多景物，春色滿汀洲。
隔岸花繞屋，斜陽明戍樓。
人家漸成聚，炊烟天際浮。
日落霧亦起，羣山定在不。
江柳故撩人，縈帽不肯休。
風流乃如此，一笑忘百憂。
隨行亦有酒，無地可遲留。
聊寫我心耳，長歌思悠悠。
清暑
作者：張九成
朝代：宋

碧紗燈照素屏風，滿院凉生秋意濃。
誰信人間五六月，清寒如在玉壺中。
癸亥初到嶺下寄汪聖錫
作者：張九成
朝代：宋

人物苦難得，閉眼不敢看。
孤芳擢荒穢，秀色出榛菅。
懷我同心友，正在天一端。
文字妙入聖，操履到所難。
美玉經三煆，貞松過凝寒。
憐我竄庾嶺，色慘顔不歡。
書來每慰薦，苦語餘辛酸。
不上泰山頂，安知天地寬。
相思暮烟起，片月過前灘。
盆中石菖蒲
作者：張九成
朝代：宋

清姿水石間，相得不可無。
如人飽道義，其色長敷腴。
不受塵土覆，自與人世殊。
我何愛軒冕，冒昧名利塗。
聖人惡潔身，名士多自汙。
理亦顧其可，未應如此拘。
往往不知者，假此爲穿窬。
吾方存胸中，未敢執一隅。
姑從吾所好，誰能復改圖。
不若歸去來，無愧石上蒲。
示兩兒
作者：張九成
朝代：宋

余性便靜素，於世寡所諧。
惟餘黄卷裏，聊與古人偕。
古人不可期，古心尚可窺。
當其會意時，悠然忘渴饑。
可憐朝市人，大與古相違。
所得眇何有，所亡無町畦。
嗟乎寓此生，惟善爲可爲。
舍善亦何樂，至死有餘悲。
晤此聊自警，亦以警吾兒。
秋晴
作者：張九成
朝代：宋

秋空極清快，偶值數日陰。
造物果何意，成此三日霖。
晚來風色轉，天邊露遥岑。
無言若有得，古人知我心。
秋興·其一
作者：張九成
朝代：宋

秋意入茅屋，杖策登平原。
落日銜西山，一川頓明鮮。
蕭蕭江上竹，溜溜巖下泉。
我生本閒放，胡爲此拘拳。
身世兩相違，於今六十年。
勇退未爲怯，銳進豈其賢。
秋興·其三
作者：張九成
朝代：宋

月落在樓角，驚烏連夜啼。
門前蟬噪急，床下蛩亦悲。
豈不念節物，清霜殞華姿。
况我有鴒原，九年此生離。
時亦詠歸去，緬焉久無期。
爲善天所相，何以報吾施。
大明生於東，皎月生於西。
茲理儻不昧，胡爲浪嗟咨。
秋興·其二
作者：張九成
朝代：宋

半夜驚夢回，桐葉紛索索。
杖藜視天宇，雨罷雲收脚。
清風拂襟裾，片月墮籬落。
嗟我遊已倦，悵此久淹泊。
豆畦今已花，稻垅行可穫。
翻思黄卷中，古人誰可作。
田園愛潜歸，簞瓢識顔樂。
譬彼鷦鷯心，平生在叢薄。
竹
作者：張九成
朝代：宋

簾外誰家竹，凉風日日生。
凌霜驚節老，带月出雲明。
色映樽罍綠，聲傳鐘磬清。
葛陂看變化，甘雨滿寰瀛。
罷祿
作者：張九成
朝代：宋

嗟余命偏奇，一生墮枯槁。
雖無青菁飯，顔色亦自好。
富貴點污人，修潔終可保。
居處既悠悠，衣食亦草草。
靜觀天寶間，脂澤逞淫姣。
冰山赫日來，隨例須崩倒。
所得無纖毫，所喪不到老。
施施若無事，憂心惄如擣。
聞彥執熙仲有辣螺詩聊復有作
作者：張九成
朝代：宋

乾坤中空繞滄溟，千奇百怪鬬露形。
鯨鯢黿鼉突相撐，蚶蜃蚌蛤角介獰。
是中有物入眼生，羊腸蟻垤紛縱橫。
入口小辛美且清，薦酒百盞壺更傾。
有如汲直官漢京，諫諍雖切心本平。
肩吾作詩翻手成，士龍筆力敵相勍。
嗟我材短誰敢賡，欲往侑坐愁頡羹。
句澀韻梗君莫輕，雄豪似勝蒼蠅鳴。
聞桂香
作者：張九成
朝代：宋

清晨未盥櫛，桂香遞秋風。
不知此花意，何爲惱衰翁。
舉頭復何有，燕雁書晴空。
景物如此好，誰云吾道窮。
聞沈元用帥南海喜而有作
作者：張九成
朝代：宋

與公相別五經年，憂患流離理固然。
悵望故園江渚外，還驚橫浦瘴烟邊。
喜聞金節專南海，行看鋒車上九天。
顧我不才仍老矣，只思歸棹五湖船。
菖蒲
作者：張九成
朝代：宋

石盆養寒翠，六月如三冬。
勿云數寸碧，意若千丈松。
勁節凌孤竹，虬根蟠老龍。
傲霜滋正氣，泣露泫春容。
座有江湖趣，眼無塵土蹤。
終朝澹相對，澆我磊磈胸。
見柿樹有感
作者：張九成
朝代：宋

茲山余初來，掩冉柿葉青。
相去未三月，柿花亦已零。
及茲尋去路，纍纍滿空庭。
人生豈無情，眷眷不忍行。
嚴霜八九月，百草不復榮。
唯君粲丹實，獨掛秋空明。
寄語看園翁，勿使墮秋風。
願比櫻桃春，置之大明宮。
見菊花呈諸名勝
作者：張九成
朝代：宋

勿謂重陽把一枝，嗟予何限古人思。
靈均自著離騷日，元亮長歌歸去時。
未曉只疑猶泫露，開門忽見滿疏籬。
要呼四海平生友，來醉花前金屈巵。
詠梅·其一
作者：張九成
朝代：宋

策馬尋梅過小橋，江邊驛路正迢迢。
靈均清勁餘騷雅，夷甫風姿墮寂寥。
半吐暗驚雲插月，橫枝忽見雪封條。
徘徊未忍輕歸去，樓上何人調玉簫。
詠梅·其二
作者：張九成
朝代：宋

已知節物向春榮，籬下溪邊照眼明。
夜雪壓枝生冷艷，曉寒入骨耿飛英。
長條直上姿尤媚，斜朵橫來思更清。
疑是玉皇傳詔急，羣妃委佩赴仙京。
課書
作者：張九成
朝代：宋

汲汲我何事，愛此窗日光。
北門終日開，風透軒檻凉。
貧病何以療，六經真古方。
榮辱頓爾失，太山亦毫芒。
呼兒來讀書，絃誦驚滿堂。
仕途有捷徑，掩口笑我狂。
論語絕句·其一
作者：張九成
朝代：宋

既是文章可得聞，不應此外尚云云。
如何夫子言天道，肯把文章兩處分。
論語絕句·其一〇
作者：張九成
朝代：宋

須知道體亦常虛，君子安能一器拘。
賜也但知瑚璉貴，豈聞天地亦蘧廬。
論語絕句·其一〇〇
作者：張九成
朝代：宋

能謀雖似周公聖，於紂興亡特未分。
及至當時獲微子，武王方始决成勳。
論語絕句·其一一
作者：張九成
朝代：宋

所長孰不願施之，豈肯言吾未信斯。
大是此心真不昧，斷知天地不容欺。
論語絕句·其一七
作者：張九成
朝代：宋

須知有慾不爲剛，血氣乘之反類狂。
所以孟軻言直養，要令無助亦無忘。
論語絕句·其一三
作者：張九成
朝代：宋

豈是於回果弗如，只緣聞處尚多疏。
若還真箇能聞一，安得其他更有餘。
論語絕句·其一九
作者：張九成
朝代：宋

武子人皆指作愚，不知愚意竟何如。
雖愚到底無人識，始覺從來智者疏。
論語絕句·其一二
作者：張九成
朝代：宋

行道嗟吾已矣夫，仲由從我去乘桴。
果然子路聞之喜，好勇如由亦自無。
論語絕句·其一五
作者：張九成
朝代：宋

貧即無聊富即驕，回心獨爾樂簞瓢。
箇中得趣無人會，惆悵遺風久寂寥。
論語絕句·其一八
作者：張九成
朝代：宋

文子平生不妄爲，仲尼想亦喜聞之。
或能再矣斯猶可，何况加之以三思。
論語絕句·其一六
作者：張九成
朝代：宋

子路何嘗肯不情，從人姑爾事虛名。
所行唯恐復聞耳，既已聞之且力行。
論語絕句·其一四
作者：張九成
朝代：宋

朽固難雕糞莫杇，於予材美亦何誅。
欲令顧此深爲戒，言語之科首宰予。
論語絕句·其七
作者：張九成
朝代：宋

此理尋常豈不如，奈何人不反思之。
故應指掌從君示，想亦於斯勿更疑。
論語絕句·其七〇
作者：張九成
朝代：宋

公山陽貨本同謀，夫子如何較去留。
須信人心有真僞，故將直筆記春秋。
論語絕句·其七一
作者：張九成
朝代：宋

性習自然分遠近，智愚安得便無移。
困而不學民斯下，愚者要當且力爲。
論語絕句·其七七
作者：張九成
朝代：宋

有類癡人學著棋，諄諄誨爾反狐疑。
回頭試問旁觀者，說得元來却甚奇。
論語絕句·其七三
作者：張九成
朝代：宋

於兵於食皆云去，當使斯民信獨存。
不爾此心先已喪，雖云兵食更休論。
論語絕句·其七九
作者：張九成
朝代：宋

謙抑從來不務爭，於人唯恐失其情。
若於禮義愆違處，安得區區學面朋。
論語絕句·其七二
作者：張九成
朝代：宋

焉用牛刀去割雞，子游初見已無疑。
既云學道應須愛，遂謂前言乃戲之。
論語絕句·其七五
作者：張九成
朝代：宋

一諾要之不可輕，古人於事貴能行。
若還行得方爲諾，不爾徒言未必誠。
論語絕句·其七八
作者：張九成
朝代：宋

大都禮義本人情，若論人情莫若親。
苟使於親無曲折，不知人視作何人。
論語絕句·其七六
作者：張九成
朝代：宋

善勝不於常勝得，無方始向有方求。
故知欲使人無訟，莫使情於聽處留。
論語絕句·其七四
作者：張九成
朝代：宋

哀公真自不尋常，雖是年饑亦較量。
二猶不足如何徹，紬繹斯言味更長。
論語絕句·其三
作者：張九成
朝代：宋

雖然此影不離形，莫向形中便認真。
形影兩亡都不見，當於此處認斯人。
論語絕句·其三〇
作者：張九成
朝代：宋

試看迷途一瞽蒙，若還無相豈能通。
力行未到安身處，不免依他入箇中。
論語絕句·其三一
作者：張九成
朝代：宋

富貴要之不可求，求之無不反招尤。
何如且只從吾好，他若來時不自由。
論語絕句·其三七
作者：張九成
朝代：宋

子心俯仰一無欺，由也升堂尚不知。
疾病如何猶請禱，孰分上下與神祇。
論語絕句·其三三
作者：張九成
朝代：宋

讀易工夫恨不深，晚年方見聖人心。
如何五十云無過，蓋欲從初學到今。
論語絕句·其三九
作者：張九成
朝代：宋

做人真箇亦誠難，臨死猶將手足看。
今免一身非細事，一身之外更多端。
論語絕句·其三二
作者：張九成
朝代：宋

箾韶深寓舜之心，夫子聞之感亦深。
三月遂忘於肉味，誰知千古遇知音。
論語絕句·其三五
作者：張九成
朝代：宋

射宿有心陰中物，釣綱終是不無心。
固知夫子應無此，書此方知意亦深。
論語絕句·其三八
作者：張九成
朝代：宋

欲識畫工真妙手，畫人須是畫精神。
孔門諸子工無比，畫出當時活聖人。
論語絕句·其三六
作者：張九成
朝代：宋

仁在吾心一念間，苟差一念隔千山。
故知罔克分狂聖，已見前賢露一斑。
論語絕句·其三四
作者：張九成
朝代：宋

日月光明滿六虛，奈緣蒙瞽以爲無。
試教借問傍人看，可是吾曾隱爾乎。
論語絕句·其九
作者：張九成
朝代：宋

白首窮經恨不知，書生辛苦竟何爲。
一朝聞道無餘事，若較尋常死亦遲。
論語絕句·其九〇
作者：張九成
朝代：宋

要之恐懼常修省，乃是吾心所必然。
君子如云止三畏，又何終日却乾乾。
論語絕句·其九一
作者：張九成
朝代：宋

竊怪陳亢問伯魚，子今亦有異聞乎。
喜云聞一得三理，料得其他未必如。
論語絕句·其九七
作者：張九成
朝代：宋

看來桀溺與長沮，固是其言太闊疏。
若論耰耡全不顧，這般風味亦難如。
論語絕句·其九三
作者：張九成
朝代：宋

如何夫子欲無言，此理疑其或未然。
若看陰陽運行處，方知與物自周旋。
論語絕句·其九九
作者：張九成
朝代：宋

夫子當時議逸民，舉皆未必見其真。
唯吾無可無不可，所以巍然號聖人。
論語絕句·其九二
作者：張九成
朝代：宋

欲逃陽貨遇諸塗，在我之言亦未疏。
大抵行藏非汝事，孰云夫子主癰疽。
論語絕句·其九五
作者：張九成
朝代：宋

有道不妨三見黜，當時人恨以爲多。
從來一向貪婪輩，讀此其如愧恥何。
論語絕句·其九八
作者：張九成
朝代：宋

體不勤勞穀不分，毅然植杖俯而耘。
從前一向空擔板，大道元來亦未聞。
論語絕句·其九六
作者：張九成
朝代：宋

宣尼頗意在斯人，故爾令由去問津。
大是斯人能會意，知津此語亦爲真。
論語絕句·其九四
作者：張九成
朝代：宋

既能委曲存商後，又不區區愛此身。
以至爲奴作洪範，仲尼稱謂有三仁。
論語絕句·其二
作者：張九成
朝代：宋

算來只是弄精神，識破於時始悟真。
表裏分明都見了，區區何必更書紳。
論語絕句·其二〇
作者：張九成
朝代：宋

願乘車馬衣輕裘，便與顔回論不投。
更得預聞夫子志，天高地下果難儔。
論語絕句·其二一
作者：張九成
朝代：宋

三千七十固多哉，好學如何獨有回。
若論不遷并不貳，更無人向此中來。
論語絕句·其二七
作者：張九成
朝代：宋

仁體從來大似天，事之方見失於偏。
是何堯舜有爲病，一或容心便不然。
論語絕句·其二三
作者：張九成
朝代：宋

算來此亦是尋常，不比其他味較長。
孔子絃歌顔子樂，大家相見沒商量。
論語絕句·其二九
作者：張九成
朝代：宋

向也於公隔一重，尋思常在夢魂中。
如今已是心相識，爾自西行我自東。
論語絕句·其二二
作者：張九成
朝代：宋

孔子於仁論不違，回心三月亦如之。
不違乃是回心事，心事如何子得知。
論語絕句·其二五
作者：張九成
朝代：宋

未識機鋒莫浪猜，行藏吾只許顔回。
苟能用我吾何慊，不惜因渠也一來。
論語絕句·其二八
作者：張九成
朝代：宋

不因聞見得心傳，此理於吾甚曉然。
若使一流聞見裏，故知厭倦有時焉。
論語絕句·其二六
作者：張九成
朝代：宋

子思曾發用中機，此道須臾不可離。
率性自然難損益，要之何慮亦何思。
論語絕句·其二四
作者：張九成
朝代：宋

仁智從來不可分，動中機向靜中存。
自然形體難增損，不要猶添斧鑿痕。
論語絕句·其五
作者：張九成
朝代：宋

機緘固爾寓絃歌，不是知音不肯過。
夫子聞之方莞爾，未知言偃意如何。
論語絕句·其五〇
作者：張九成
朝代：宋

曾點嘗聞鼓瑟希，仲由於此亦奚爲。
二人風味還應別，不是知音必不知。
論語絕句·其五一
作者：張九成
朝代：宋

道體從來只貴通，不容一物礙其中。
柴愚參魯師由輩，未若顔回庶屢空。
論語絕句·其五七
作者：張九成
朝代：宋

墨子平生枉費工，謾將泛愛去形容。
若觀木訥并剛毅，方見風流是箇中。
論語絕句·其五三
作者：張九成
朝代：宋

君子何嘗去小人，小人如草去還生。
但令鼓舞心歸化，不必區區務力爭。
論語絕句·其五九
作者：張九成
朝代：宋

嘗稱管仲以如仁，仁者要之即是人。
未可以仁稱管仲，可於人上試經綸。
論語絕句·其五二
作者：張九成
朝代：宋

點爾何如鼓瑟希，舞雩之下詠而歸。
喟然不覺令吾嘆，豈與其他較是非。
論語絕句·其五五
作者：張九成
朝代：宋

由言夫子何迂也，子謂由言亦野哉。
道理不因相扣擊，如何說得許多來。
論語絕句·其五八
作者：張九成
朝代：宋

狂狷雖云執一偏，一偏所執尚能堅。
不然欲與中行士，往往其中亦未全。
論語絕句·其五六
作者：張九成
朝代：宋

既言一日歸顔子，王者如何必世仁。
若論仲尼期月可，斯言乃是反其真。
論語絕句·其五四
作者：張九成
朝代：宋

聞達要之不必分，只緣聞處未嘗聞。
子張若解聞中達，夫子何由尚爾云。
論語絕句·其八
作者：張九成
朝代：宋

於時舍瑟方鏗爾，豈意吾師亦喟然。
此際風流人不識，只應瀟灑得心傳。
論語絕句·其八〇
作者：張九成
朝代：宋

四者相資體亦成，體成須要得兼明。
當知禮樂非文具，乃是其間造化名。
論語絕句·其八一
作者：張九成
朝代：宋

仁體從來不可名，方圓隨處便成形。
要之自在初非力，以力爲之恐失經。
論語絕句·其八七
作者：張九成
朝代：宋

豈是區區務相師，尋常一事不容欺。
及階及席方皆坐，猶告之曰某在斯。
論語絕句·其八三
作者：張九成
朝代：宋

若於君子能修敬，敬外無緣復有餘。
子路不思三致問，病猶堯舜果何如。
論語絕句·其八九
作者：張九成
朝代：宋

損益由人好樂間，須於情竇著防閑。
雞鳴舜跖能分得，始向師門見一斑。
論語絕句·其八二
作者：張九成
朝代：宋

丘何爲佞乃栖栖，此語深憐及仲尼。
猶乃從容言疾固，胸中蕩浩不容窺。
論語絕句·其八五
作者：張九成
朝代：宋

參聞吾道無心語，只在當時一唯間。
多學反嗟疑子貢，望雲猶隔數重關。
論語絕句·其八八
作者：張九成
朝代：宋

常追往日悔前事，復向如今念後來。
幸爾平生無所好，喜於末句絕纖埃。
論語絕句·其八六
作者：張九成
朝代：宋

揚雄苦作艱深語，曹操空嗟幼婦詞。
晚悟師言達而已，不須此外更支離。
論語絕句·其八四
作者：張九成
朝代：宋

於時窮達何須較，在我行藏未易論。
子路不知方慍見，更疑力學到師門。
論語絕句·其六
作者：張九成
朝代：宋

門人唯諾亦尋常，彼此如何較短長。
自是旁人不曾識，指爲鳴鳳在朝陽。
論語絕句·其六〇
作者：張九成
朝代：宋

夫子何爲發問初，答云寡過未能無。
斯言可謂深而宛，所以重嗟累嘆乎。
論語絕句·其六一
作者：張九成
朝代：宋

區區用意在方人，所得從來未必真。
我則於斯誠不暇，枉勞臆度費精神。
論語絕句·其六七
作者：張九成
朝代：宋

壯志如何便遽忘，故宜一旦問爲邦。
行藏獨與吾夫子，不類當時狷與狂。
論語絕句·其六三
作者：張九成
朝代：宋

只是人生少琢磨，厄於陳蔡尚絃歌。
道之興廢皆由命，雖愬如公奈命何。
論語絕句·其六九
作者：張九成
朝代：宋

公山召子猶將往，陽貨如何却矙亡。
料得用心須有異，聖人去就不尋常。
論語絕句·其六二
作者：張九成
朝代：宋

此理從來自不疑，奈何於此不投時。
若還上下相通處，不是天心亦不知。
論語絕句·其六五
作者：張九成
朝代：宋

可笑靈公不自量，區區小國事交爭。
遽然問陣於夫子，夫子聞之故遂行。
論語絕句·其六八
作者：張九成
朝代：宋

試問如何是探湯，喻其漸入久無傷。
顧於不善乃如此，深恐斯人志不剛。
論語絕句·其六六
作者：張九成
朝代：宋

子張聞語便書紳，太似胸中未識真。
忠信篤欽非外物，當於行處用精神。
論語絕句·其六四
作者：張九成
朝代：宋

衛多賢者仕伶官，擊磬如襄理一般。
不審乃於聲上取，疑其此意太無端。
論語絕句·其四
作者：張九成
朝代：宋

見得分明乃謂如，分明如此尚爲疏。
莫於見處留形迹，方信心齋萬象虛。
論語絕句·其四〇
作者：張九成
朝代：宋

看來商頌繼關雎，亂訓爲終始是初。
試把初終篇較取，洋洋風雅豈爲虛。
論語絕句·其四一
作者：張九成
朝代：宋

巍巍蕩蕩仰神堯，賢智姦邪混一朝。
無物不歸吾造化，去天安得尚遥遥。
論語絕句·其四七
作者：張九成
朝代：宋

君子常時亦用權，要之此法豈容傳。
反經合道須君子，君子爲之乃自然。
論語絕句·其四三
作者：張九成
朝代：宋

遊遍諸侯志不伸，困窮幾與死爲鄰。
大哉博學稱夫子，獨有當時一黨人。
論語絕句·其四九
作者：張九成
朝代：宋

若欲言之固亦難，鬼神情狀苦無端。
要之行盡吾人事，彼此何嘗有兩般。
論語絕句·其四二
作者：張九成
朝代：宋

擔板人多見一邊，聖心思慮甚周旋。
方知大禹同夫子，彼此觀之無間然。
論語絕句·其四五
作者：張九成
朝代：宋

子云文不在茲乎，豈與常人論有無。
興喪亦皆天意爾，匡人於此莫如予。
論語絕句·其四八
作者：張九成
朝代：宋

一篇鄉黨盡威儀，夫子尋常豈自知。
若使區區故如此，其勞終亦不勝爲。
論語絕句·其四六
作者：張九成
朝代：宋

吾於萬理已無疑，何必容心更去推。
自此有無皆不立，有知翻以累無知。
論語絕句·其四四
作者：張九成
朝代：宋

以毋爲絕絕非毋，自謂門人見處疏。
若使聖人真箇絕，不知毋理却何如。
讀書·其一
作者：張九成
朝代：宋

伊余生三吳，竄逐落荒外。
大目試環顧，四海等一芥。
誰能於其間，清濁分涇渭。
含菽亦飽滿，食蘗有餘味。
不羨嵇叔夜，左右持酒蟹。
大哉黄卷中，日與聖賢對。
讀書·其二
作者：張九成
朝代：宋

橫浦非吾土，久寓亦何聊。
不學元相國，百斛貯胡椒。
饑寒何以遣，唯以文字消。
方其得意處，捽茹亦逍遥。
頓忘物我情，天地本寬饒。
告爾二三子，我歌汝其謠。
讀東坡疊嶂圖有感因次其韻
作者：張九成
朝代：宋

虬鬚英武喧天淵，當時功臣畫凌煙。
漢家驍騎才三萬，北攻稽落書燕然。
勳名鼎鼎磨星斗，百年衰落歸黄泉。
人間萬事都如夢，不如掛冠神武尋山川。
我昔曾登會稽頂，逍遥疑在羲皇前。
下觀濤江卷飛雪，旁看秦望森摩天。
祖龍定是同鮑臭，鴟夷却得携妖妍。
悠然會意不復出，倚鋤便欲耕春田。
君不見淵明歸去傳圖畫，伯時妙手垂千年。
我藏東絹今拂拭，正欲寫此春江浩渺山連娟。
更要元龍湖海士，百尺樓中相對眠。
玉京蓬島置勿問，人間今是地行仙。
岷江寥寥三峽遠，此心欲往知何緣。
煩君斷取來方丈，徑入東坡疊嶂篇。
讀東坡謫居三適輒次其韻·午窗坐睡
作者：張九成
朝代：宋

年老目飛花，心化柳生肘。
萬事元一夢，古今復何有。
六月苦夜短，午晝何其久。
頹然北窗下，竹几休兩手。
昏昏不復知，酣適如中酒。
睡鄉日月長，椿靈未爲壽。
形存若蟬蛻，質槁如木朽。
榮辱漫紛紛，正夢那復受。
有夢尚有思，無夢真無垢。
欲呼李太白，醉眠成二叟。
讀東坡謫居三適輒次其韻·夜卧濯足
作者：張九成
朝代：宋

夏日乏絺葛，冬來無衾裯。
況復竄炎荒，令人生百憂。
空城舞狐狸，深林鳴鵂鶹。
此邦無足戀，聊爲薪水留。
枯枝煮寒泉，大竈聲颼颼。
老盆深注湯，徐以雙骹投。
沃久意痛快，縶維今脫韝。
須臾膏液上，兩踝暖氣浮。
生平苦寒痹，一洗皆已瘳。
登山不須扶，跳梁逐狙猴。
讀東坡謫居三適輒次其韻·旦起理髮
作者：張九成
朝代：宋

憶昔叨從班，入朝大明宮。
五更催上馬，夢裏過萬松。
想見天竺山，九重吟清風。
頭垢不暇梳，爬搔常靡通。
今來幸閒放，櫛比肯匆匆。
清晨解絛辮，千梳復重重。
不羨列禦寇，散髮摇風鬉。
氣舒兩目明，頓與離朱同。
此樂豈易得，快意適相逢。
再拜復再拜，深恩荷天公。
讀梅聖俞詩
作者：張九成
朝代：宋

吾生前輩後，不及識諸公。
每讀諸公集，想見其音容。
聖俞仁廟時，歐公最相知。
春風一杯酒，夜坐數章詩。
雍容長者風，忠厚君子辭。
格律從正始，句法自爐錘。
衮衮鳴山泉，款款語親闈。
試一涉其流，超然忘百憂。
後輩亦有作，豈曰不冥搜。
雕琢傷正氣，磔裂無全牛。
堙鬰暗大理，矜夸墮輕浮。
所以聖俞詩，把玩不能休。
死者如可作，吾其與之遊。
贈樊茂實鐵照
作者：張九成
朝代：宋

吾篋有鐵鏡，其光常炯炯。
有時置堂中，千妖百怪都潜影。
今以贈吾子，吾子其試聽。
謹勿以照人，百鬼聞之怒生癭。
不如照汝心，非心邪意令遠屏。
闇室何妨日月明，闤闠方知天地靜。
它年相見打破鏡，吾當大笑君其領。
辛未閏四月即事·其一
作者：張九成
朝代：宋

閒居喜無事，冠櫛每晨興。
今朝鳩喚夢，疑是大雨徵。
萬事雖顛沛，此兆常可憑。
須臾倒江湖，一掃蠻瘴腥。
雨罷有何好，環江數峯青。
蛟龍得時橫，長堤豁然崩。
衰老甘寢寐，半夜聞雷聲。
連岡萬株松，漂零一毛輕。
雨意疑未已，浮浮晚雲蒸。
咄哉造化兒，徒勞竟何成。
辛未閏四月即事·其七
作者：張九成
朝代：宋

橫浦亦何好，人烟眇荒墟。
所以常閉門，九年唯讀書。
余幼好奇服，玉佩而瓊琚。
念往復推來，薰然樂有餘。
客有不知者，笑我長勤渠。
目昏心則瑩，道腴形自枯。
千載陶淵明，簞瓢常晏如。
譬彼雞繡羣，有此海鶴孤。
辛未閏四月即事·其三
作者：張九成
朝代：宋

相馬須相骨，探水須探源。
君如識此理，知人若神仙。
可以千歲下，坐照萬古前。
有時陰求人，得意初無言。
如聞失一士，每食不下咽。
人才何其鮮，求一於百千。
豈獨今世歟，自古皆已然。
我欲授此法，其誰可與傳。
辛未閏四月即事·其二
作者：張九成
朝代：宋

窮居不擇交，賢否那復辨。
似人輒已喜，況復曾半面。
相見且寒溫，不問風雨變。
晚來無與遊，澄江喜如練。
携筇信步行，屈曲隨山轉。
數日雨不止，衝波頹激箭。
舊雨已不來，今雨誰復見。
甕頭香滿屋，吾計今已辦。
豈復思故鄉，無事且彊飯。
辛未閏四月即事·其五
作者：張九成
朝代：宋

種槿已五載，入門幽逕深。
拒霜偶然植，亦解成清陰。
晚凉新浴罷，松風披我襟。
終日岸巾坐，閴無人見尋。
浩然媚幽獨，發興付瑶琴。
辛未閏四月即事·其六
作者：張九成
朝代：宋

寓居城中寺，蕭然如深山。
終年客不到，終日門亦關。
晨朝香火罷，去履脫危冠。
飽讀古人書，會意有餘歡。
客有饋荔枝，薦以碧玉盤。
吟哦更咀嚼，未羨朱兩轓。
鮫綃作紅皺，護此冰肌寒。
辛未閏四月即事·其四
作者：張九成
朝代：宋

平時罕啟門，愛此月色佳。
倚杖看未厭，戍樓已鳴笳。
須臾星斗稀，河漢亦橫斜。
餘生知幾何，短髮今已華。
且盡此杯酒，未用輒興嗟。
乾坤真轉磨，羲娥互奔車。
送單普赴肇慶節推
作者：張九成
朝代：宋

歲窮情錯莫，吾子欲何之。
庾嶺梅今見，端谿石自奇。
瘴深宜飲酒，公退好哦詩。
莫謂無征雁，而忘酌別時。
送鄭仲遠
作者：張九成
朝代：宋

仲遠英俊人，落筆驚飛電。
來自神仙中，風姿冰雪盥。
我謫天南陲，君來適相見。
憶昔我與君，射策麒麟殿。
君時氣橫秋，九萬摶風便。
文辭灑星斗，議論倒江漢。
便宜上玉堂，不爾登蓬館。
別來二十年，青衫尚州縣。
蘭薰麝所忌，玉潔女多怨。
嗟我正衰遲，何階往論薦。
豈有如此人，而得長貧賤。
朝廷方急賢，珠璧聯清貫。
去去行勿遲，九天春晝暖。
遊南路菩提寺次刁文叔韻
作者：張九成
朝代：宋

高僧居物外，有戶晝常扃。
海闊知天大，泉甘識地靈。
一簾春月靜，數點列山青。
便卜歸歟計，移文休勒銘。
遊塵外亭呈妙喜老師陳元器鄭叔茂沈季誠
作者：張九成
朝代：宋

我本山中人，推出塵寰裏。
鳥囚不忘飛，今日乃來此。
長江流吾前，列岫環其趾。
豁然萬古心，攬之不盈袂。
同來二三友，秀句粲玉齒。
中有奇道人，機鋒如建水。
此境到吾徒，成一段奇事。
過報恩
作者：張九成
朝代：宋

籃輿訪蕭寺，烟暝漲春空。
遠樹樓頭綠，殘霞山外紅。
昏鐘發林杪，人語殷橋東。
回首都無迹，人生真夢中。
酴醾·其一
作者：張九成
朝代：宋

蜀錦年來可作衣，西園春色故芳菲。
天工成此新翻樣，翡翠機中玉唾飛。
酴醾·其二
作者：張九成
朝代：宋

昨夜姮娥到萬山，更携青女散山間。
天明欲去歸不得，化作此花來破顔。
雙秀峰
作者：張九成
朝代：宋

且向城西去，休驚雨濺空。
亂山明滅外，古剎有無中。
笑指雙峰翠，迴看落日紅。
中興喜無事，歌管莫匆匆。
雨
作者：張九成
朝代：宋

已止還復作，瀉檐聲更長。
苔錢添晚翠，梅子試新黄。
屋裏圖書潤，庭前蘭芷香。
倚欄閒覓句，水閣夜生凉。
雨晴到江上
作者：張九成
朝代：宋

今朝山色好，不似未晴時。
路轉沙汀出，橋回櫸柳移。
羣山來衮衮，積水去披披。
雲葉多奇態，蘋花弄晚姿。
人家機杼急，野寺鼓鐘遲。
欲去不得去，冥搜足此詩。
頌一首
作者：張九成
朝代：宋

春天夜月一聲蛙，撞破虛空共一家。
正恁麽時誰會得，嶺頭脚痛有玄沙。
題大庾新樓呈鄭仲遠年契
作者：張九成
朝代：宋

憶昔衡門不勝愁，忽驚甍棟半空浮。
朝披爽氣山圍坐，夜發清吟月滿樓。
公事早休簾迥晝，圜扉常靜草連溝。
已聞名姓傳天上，行看騎鯨隘九州。
題竹軒·其一
作者：張九成
朝代：宋

老僧真好事，種竹繞禪房。
月出窗扉靜，風來巾屨凉。
清香泛蘭芷，幽韻咽笙簧。
何日林間去，歸歟興未忘。
題竹軒·其三
作者：張九成
朝代：宋

平生酷愛竹，日日到齋房。
高節霜松老，清陰璧月凉。
朝來宿烟雨，夜半奏笙簧。
隱几如有得，塵凡一笑忘。
題竹軒·其二
作者：張九成
朝代：宋

聽說竹軒趣，清幽盡此房。
春禽一聲杳，夏簟五更凉。
落雪鳴寒玉，啼螿泣古簧。
因君詩意到，欲罷不能忘。
題郡齋壁
作者：張九成
朝代：宋

吏散兵休文案靜，數竿脩竹隔疏簾。
嗟予老矣欲歸去，肯對江山歎滯淹。
食苦筍
作者：張九成
朝代：宋

吾鄉苦筍佳，出處惟石屋。
玉肌膩新酥，黄衣緣深綠。
林深恐人知，頭角互出縮。
烟雨養春姿，此物未成熟。
三月臘酒香，開罇慰幽獨。
烹庖入盤俎，點醬真味足。
未須五鼎牛，聊稱一囊粟。
朅來庾嶺下，歲月去何速。
經冬又七春，未分窮途哭。
今朝好事者，惠我生一束。
頭髠甲斕斑，味惡韻粗俗。
兒童不慣嘗，噦噫驚媼僕。
老妻念鄉味，放箸淚盈目。
丈夫志有在，何事校口腹。
呼奴更傾酒，一笑風生谷。
魯直上東坡古風坡和之因次其韻·其一
作者：張九成
朝代：宋

幽蘭如君子，閒雅翰墨場。
春風曉畦暖，斜日半窗光。
竟夕澹相對，菲菲吐暗香。
掩關清杖屨，簾卷度修廊。
釵玉莖分紫，官梅花更黄。
豈惟堪紉佩，試伴菊英嘗。
退處深林好，休移庭戶傍。
自同凡草茂，無事莫相傷。
魯直上東坡古風坡和之因次其韻·其二
作者：張九成
朝代：宋

浮筠雲海上，時作鐘磬聲。
政似月中桂，不比首陽苓。
蓬萊日月長，頃刻已千齡。
羣仙集其下，談笑得長生。
回首看塵世，秋瓜易落蔕。
青鸞何時來，欲作飛升計。
衆真問平安，此詩煩送似。
次韻何文縝墨梅二絕·其一
作者：張于文
朝代：宋

偃蹙江頭臥夕煙，嬾將玉雪鬬春妍。
心期老氏能知白，興寄楊雄獨守玄。
次韻何文縝墨梅二絕·其二
作者：張于文
朝代：宋

仙衣雲樣拂輕緇，林下神情特地宜。
妬婦津頭風怨急，壞粧聊爲□水姿。
句
作者：張亢
朝代：宋

張亢觸牆成八字，王琪望月叫三聲。
長橋·其一
作者：張亢
朝代：宋

雲收霧霽水風高，百丈虹橋氣勢豪。
疑是玉龍藏爪距，潜來江上看波濤。
長橋·其三
作者：張亢
朝代：宋

記得當年過此橋，月明江上暑風消。
而今重到經行處，空有湖光伴寂寥。
長橋·其二
作者：張亢
朝代：宋

萬頃平湖水接天，湖光水色遠相連。
虹蜺截雨未歸得，橫在波心幾十年。
夢中詩
作者：張亶
朝代：宋

天風吹散赤城霞，染出連雲萬樹花。
誤入醉鄉迷去路，傍人應笑不還家。
鵝湖春色
作者：張仁及
朝代：宋

平湖漾晴綠，狎鷗自相逐。
歸艇小于盂，輕帆曬蒲幅。
青萍恣漂流，白魚跳尺玉。
柳線牽人衣，香林雨新沐。
汀尾沙禽鳴，人家映脩竹。
步履隨春風，席地傾醽醁。
玩樂當如何，回首炎威促。
句
作者：張介
朝代：宋

應是子規啼不到，致令我父未歸家。
次韻和于巽祗謁真祠
作者：張介夫
朝代：宋

曈曈曉日照重城，車騎翩翩布德誠。
綽約仙姿隨世遠，依俙樓觀與雲平。
神靈響答歆香火，民庶歡呼擁旆旌。
瑞雪呈祥和氣洽，行看闔境報嘉成。
再游浯溪
作者：張仲
朝代：宋

一年兩檄過浯溪，□上𢈪亭□□□。
笑□興亡千古□，□□崖石與天齊。
萬年宮
作者：張仲信
朝代：宋

頻將衣食結圜圊，天樂旌幢降綵雲。
二十四年功行滿，衆真推讓武夷宮。
設醮靈仙觀
作者：張仲威
朝代：宋

瑞氣葱葱雨露邊，璧門金闕倚層巔。
青霓絳節嚴中夜，綠蓋丹輿會九天。
香染舊泥封寶洞，聲傳鳴鶴湛靈泉。
分明步入烟霄上，何必餐霞駐少年。
玉兔凈居詩
作者：張仲尹
朝代：宋

何事回真館，標名作凈坊。
金園存廢趾，玉兔效殊祥。
躍漢勞罝網，環山瑩雪霜。
來疑崑岫出，去訝月輪藏。
隠顯經千載，薰修蔭一方。
寶壇隳道祖，華榜耀空王。
奧域居全晉，靈祠接慶唐。
煙霞生四面，樓殿起中央。
暎日杉陰合，飄空磬韵長。
伊余聞勝槩，寧惜寄篇章。
句·其一
作者：張仲時
朝代：宋

太平功業屬男兒，虹蜺萬丈雲中氣。
句·其二
作者：張仲時
朝代：宋
体裁：句

一源湛湛攀清疏，今日樽前逢一笑。
石淙
作者：張仲武
朝代：宋

二室盤游日，三陽宴喜心。
分流來萬壑，巨石擬千岑。
玉殿煙蕪在，金碑雨蘚侵。
翠華何處問，山水自清音。
步蟾宮
作者：張仲殊
朝代：宋

笙歌喜慶爭催曉。篆煙舞、龍鸞縹緲。香羅上、不畫壽仙人，獻一段、長生壽草。一心一意同歡笑。兩心事、卒難得了。教傳語、天上太白星，剩借取、幾千年好。
句·其一
作者：張仲節
朝代：宋

蝴蝶似知春夢熟，穿巷飛度畫屏東。
句·其三
作者：張仲節
朝代：宋

凱歌四面動地來，斬得名王歸獻闕。
句·其二
作者：張仲節
朝代：宋

夜夜月明金苑裏，如何照不到長門。
句·其五
作者：張仲節
朝代：宋

不知去年征戰時，妾家良人在還沒。
句·其四
作者：張仲節
朝代：宋

一朝驃騂先論功，封侯佩印授齊鉞。
柳梢青
作者：張任國
朝代：宋

掛起招牌。一聲喝采，舊店新開。熟事孩兒，家懷老子，畢竟招財。當初合下安排。又不豪門買呆。自古道、正身替代，見任添差。
壽昌寺
作者：張伯垓
朝代：宋

塵埃終日事無窮，不得探真問遠公。
莫訝殷勤題粉壁，重來應見碧紗籠。
寄沈菊山
作者：張伯垓
朝代：宋

八十乾淳老，生涯半子虛。
久無朝士餽，空有故人書。
詩道窮方進，塵緣老盡除。
茫茫天壤闊，誰復是知予。
題椿桂堂
作者：張伯垓
朝代：宋

進士從來榮一第，至比梯雲仰攀桂。
弟兄罕見五枝芳，昔說竇郎今莫氏。
莫氏一門真可榮，二難三秀衆美并。
見聞歎羨不易及，往往笞兒親短檠。
堂下荷衣戲成伍，堂上椿齡奉慈母。
母夫人是月中娥，種得森森桂如許。
飛騰從此上天衢，豈但森森月桂如。
更看勳名相炤燿，連珠光彩奪星榆。
水調歌頭
作者：張伯壽
朝代：宋

天地有英氣，盤結在名山。儲精孕秀，誕生豪傑向人間。早拾巍科甲第，歸作日邊仙客，眷注不容間。講道橋門暇，戲作綵衣歡。振斯文，回巨浸，遏狂瀾。玉階三尺，好扶經濟侍天顏。把取昪平事業，趁取河清桃熟，十載付金鑾。草卻登封檢，雙鬢未曾斑。
臨江仙
作者：張伯壽
朝代：宋

吳越家聲傳鐵券，當年功指山河。公侯袞袞後來多。休符鍾俊傑，氣宇稟沖和。磊落胸襟清廟器，鵬程背可天摩。他時帝裡笑鳴珂。雙椿猶鶴算，二女已鸞坡。
臨江仙
作者：張伯壽
朝代：宋

天上姮娥元不老，人間紫府長春。朱顏鶴髮更清新。觀音常自在，水月淨無塵。有子飄飄麟閣像，有孫庭下詵詵。他年看取遞成名。進封加上國，榮拜太夫人。
臨江仙
作者：張伯壽
朝代：宋

家住清湘雲外窟，肯隨玉筍同班。竹林風味正相聯。獨高霜外節，微露管中斑。吏隱叢祠聊寄傲，胸襟半是湖山。此君端可助躋攀。支頤供鶴立，拱膝看鰲翻。
臨江仙
作者：張伯壽
朝代：宋

爆竹聲殘天未曉，金爐細爇沉煙。兒孫戲彩映芳鮮。共傾元日酒，同祝大椿年。我願兒孫如我壽，高低富貴隨緣。不須厚祿與多田。詩書為世業，清白是家傳。
臨江仙
作者：張伯壽
朝代：宋

瑞氣薰城春色早，光生簾幕飛浮。五陵應是產風流。冰清兼玉潤，軒冕一時遊。已得長生元妙術，莊椿不數春秋。徐卿一醉百無憂。但知從此去，袞袞出公侯。
臨江仙
作者：張伯壽
朝代：宋

龍首鳳池家鼎貴，慶傳仙李芬芳。凜然冰雪照閨房。誕彌當此日，佳氣滿華堂。錦袖新封開大國，詔書急欲徵黃。莫辭沉醉九霞觴。蟠桃看子實，地久與天長。
偶題
作者：張伯威
朝代：宋

壺中別景絕塵埃，不是山靈閟不開。
午夜月華冬夜雪，爲無人向此時來。
視旱田賦呈上元簿楊明卿
作者：張伯子
朝代：宋

輸蹄旦旦風塵表，入眼羣山青未了。
刺藤迎日子先紅，蕎麥得霜花漸老。
叢祠詭怪畫村疃，古寺騫騰出林杪。
征衫多次逐飛鳶，下檐有時隨宿鳥。
初晴得去恨遲遲，獨夜不眠憂悄悄。
公如老驥暫伏櫪，我類游鱗終屈沼。
一朝王事有期會，百里民情同探討。
詳于禹貢辨等級，明似離婁燭幽眇。
高依丘壟或微收，低近陂塘翻盡槁。
凶荒有數合均一，報應于中又分曉。
不能究實害非淺，倘使從寬恩豈小。
茲行到處欲春風，批放莫教分數少。
宿難老堂
作者：張伯常
朝代：宋

漆園秋凈夜堂虛，偶伴橫林隠者居。
紙縐白雲垂帳厚，荻篩明月下簾疏。
玉棋子奪三軍令，金剪刀翻數體書。
疏廣拂衣慚不早，芰荷舟舫草茅蘆。
題雙峰顯祖院
作者：張伯常
朝代：宋

煖脈勻青地上苔，拂塵題柱記花開。
海風一夜吹山雨，却送春寒入寺來。
靜軒
作者：張伯昌
朝代：宋

靈鷲峰寒碧玉堆，紅塵斷處小軒開。
忘言更覺諸緣盡，只有桃花點翠苔。
七里灘
作者：張伯玉
朝代：宋

漱玉鳴珠七里灘，到今猶照客星寒。
盧奴有水徒千頃，未得高賢一瞬看。
之官新定却寄并州通判王幾道
作者：張伯玉
朝代：宋

新定與并門，天南天北人。
扁舟江外客，別乘塞垣身。
朔馬驚鳴橐，秋鱸上釣綸。
何時敘離闊，把酒碧嵩春。
之官新定同年李郎中以詩賦別即事感懷次韻上答
作者：張伯玉
朝代：宋

雨後驚濤激箭催，爲君停櫂把離杯。
宦遊向老令人笑，別恨傷春觸處來。
故國未歸江令宅，全家且上子陵臺。
如今遇酒伸眉醉，休問多才與不才。
之官新定寓興三首·其一
作者：張伯玉
朝代：宋

關山雨雪征人淚，京洛風塵倦客心。
誰信子陵溪上去，一川秋淨滌煩襟。
之官新定寓興三首·其三
作者：張伯玉
朝代：宋

溪山千古絕浮埃，時拂朝衣上釣臺。
却恐被它漁父笑，糟醨不啜又閒來。
之官新定寓興三首·其二
作者：張伯玉
朝代：宋

汴水東浮不繫舟，到官無事只輕鷗。
不才自古僥天幸，請却俸錢溪上游。
九日蕺山戒珠寺戲呈僚友
作者：張伯玉
朝代：宋

秦望山前曉雁斜，蕺山雲外看黄花。
誰能蔕芥關心緒，且插茱萸伴物華。
歲計簿書寧有盡，日生公事了無涯。
樽前況有兵厨酒，不待兵厨酒亦賒。
五雲谿醉歸
作者：張伯玉
朝代：宋

每日谿頭醉臉紅，歸來庭院夕陽中。
依稀聽得家人語，扶起五雲谿上翁。
再題州宅
作者：張伯玉
朝代：宋

昔覽微之州宅篇，待將屏障寫山川。
更看白傅明月句，欲上高樓跨紫煙。
盤紆星斗旁六郡，零落風騷三百年。
喬木自存人自遠，可憐香案舊神仙。
出七里瀧口望桐廬縣
作者：張伯玉
朝代：宋

瀧口波自平，滄洲分兩溪。
辛勤下百粵，乍出天一涯。
近入桐廬市，潮水濫中泜。
不聞湍瀨聲，沙鳥浩然飛。
然我兩俱適，吾亦浩然歸。
初夏同孝叔游普光寺
作者：張伯玉
朝代：宋

魚跳蓮葉青錢小，雪壓花枝玉燕參。
細草使轓瞻鹿擾，微風池果落鶑含。
滿甌春茗浮仙露，一點尖峯滴翠嵐。
却逐歸舟更多景，晚來雌霓挂寒潭。
初夏同孝叔游朱氏園
作者：張伯玉
朝代：宋

凍醪盧橘助登臨，此地相逢舊有音。
石潤自知梅信蚤，池方應爲玉流深。
詩成千色排清砌，話久花枝轉夕陰。
不見避疆妨底事，月樓歸去正龍吟。
到新定後却寄蘇州蔣侍郎
作者：張伯玉
朝代：宋

遂翁亭畔碧桃開，招隠溪頭畫舫回。
曾奉雲鴻此真賞，到今羽翼出塵埃。
閒窺玉字書千卷，渴飲金莖露一杯。
別後霜天苦寥闊，海雲深處望公臺。
古後池荷
作者：張伯玉
朝代：宋

花意知君改外臺，亂紅飛盡見蒼苔。
縱教顔色明年在，前度劉郎肯再來。
句
作者：張伯玉
朝代：宋

紅梅花下一樽酒，拋擲清香是負伊。
同孝叔游玉泉
作者：張伯玉
朝代：宋

石磴松陰一化城，泉源疑透古瑶京。
僧知到耳此根靜，客來洗心諸慮清。
星記祥光重璧合，藍田霽色暮煙生。
潺湲似識君將去，相送出山多別情。
同孝叔游蕭灑亭
作者：張伯玉
朝代：宋

昔日賢侯多興詠，爲憐蕭灑復潺湲。
一橋飛處橫牛渚，二水清來見浙源。
雨漲瀑泉添嶽面，晚晴春草带潮痕。
好風新月相留意，只恐張綱擁使軒。
同年李郎中以詩見寄仍許見過次韻和答
作者：張伯玉
朝代：宋

新定溪山國，病懷忻所依。
桐君談藥妙，嚴瀨得魚肥。
吏退鈔書譜，朋來典道衣。
軒車如顧我，春酒上苔磯。
和國鎮晚秋齋中見寄
作者：張伯玉
朝代：宋

越國風光與衆殊，貳車才調世應無。
晴樓對酌雲平海，夜榻分題月滿湖。
吟嘯江山君好手，主張詩酒我非夫。
行當乞挂朱輪去，別作香山九老圖。
和王治臣新定即事
作者：張伯玉
朝代：宋

碧泉千脈瀉金溝，名是東南俗阜州。
任昉舊詩題縣石，賀齊高疊照江流。
月明幾處游歸客，春色何人醉倚樓。
我是江潭釣魚者，喜君相見且相留。
宿普光寺
作者：張伯玉
朝代：宋

無端未得歸林下，又向南方擁使麾。
夜宿禪關更蕭灑，一軒寒月照清池。
宿桐廬縣江口
作者：張伯玉
朝代：宋

桐廬江水碧，百丈見游魚。
元是新安水，流從下瀨初。
清風寒到底，明月靜涵虛。
塵土誰難濯，人心自不知。
寄新定蘇七太守
作者：張伯玉
朝代：宋

聞道銀符渡睦溪，桐山應爲長清暉。
漁翁幾十迎舟拜，沙鳥成雙夾斾飛。
檢點簿書茶貢蚤，體量風物橘奴肥。
題輿自媿來何晚，未得雲中矚使威。
寄會稽刁景純學士
作者：張伯玉
朝代：宋

雨後稽山紫翠毫，使君千騎壓雲鼇。
樓臺日暖花木麗，河漢夜凉絲竹高。
瀛館久淹騏驥足，越人今識鳳凰毛。
江南老守思離闊，夢想時過白鷺濤。
寄毛都官
作者：張伯玉
朝代：宋

寄問副車毛國鎮，別來風味久如何。
蓬萊閣上誰同飲，宛委山前幾番歌。
應向蘭亭摛彩筆，曾教西子畫清蛾。
若還問我今何似，比著前春醉更多。
寄睦州朱少卿
作者：張伯玉
朝代：宋

何幸鄉枌託使麾，憶曾淮澨見風儀。
泉分龍岫成新釀，廟鎖瓊蕤換舊枝。
二水清涵潭月夜，千峯晴捲雪雲時。
向來蕭灑稱名郡，少緩龔黄次補期。
寄睦州蘇七使君
作者：張伯玉
朝代：宋

闊步曾飛到廣寒，一麾聊頓野雲間。
虬蟠澗底未失水，鶴在籠中且看山。
舊日笑談猶壯否，近來書信亦稀還。
嚴灘桐嶺宜秋醉，却恐才高不奈閒。
小樓獨酌
作者：張伯玉
朝代：宋

老去春來事事慵，春陰獨酌小樓中。
一千里色江南岸，二十四般花信風。
祗有谿山迎醉目，更無塵土倦樊籠。
鷦鷯自得誠堪笑，詩有餘狂酒有功。
州宅
作者：張伯玉
朝代：宋

萬疊湖山煙水濱，朱門畫戟閒松筠。
登臨不踏紅塵路，燕寢長居紫府春。
畫靜欲驂風外駕，夜寒疑是月中身。
我慚白首方懷紱，猶得蓬萊作主人。
後庵試茶
作者：張伯玉
朝代：宋

郡僻好藏身，心閒久無事。
前軒飽食罷，後庵取茶試。
巖邊啟茶鑰，溪畔滌茶器。
小竈松火然，深鐺雪花沸。
甌中盡餘綠，物外有深意。
濫官來此游，時得拂塵累。
莫笑後庵茶，閒中好滋味。
得越
作者：張伯玉
朝代：宋

尺一除書與會稽，陋儒何以報天輝。
豈惟大幕張紅旆，更得全家住翠微。
千騎晚隨龍節去，一帆春送鷁舟飛。
支離莫道攘空臂，乞得越州金印歸。
新安江舟中奉酬孫觀書記
作者：張伯玉
朝代：宋

十年塞外憶江山，今日扁舟縱眼看。
匝岸野花紅似簇，避人沙鳥起成團。
放懷自古酒爲得，老筆到今詩最難。
君解高吟我方飲，幾人能共此清歡。
新定望湖樓
作者：張伯玉
朝代：宋

龍盤山影倒寒流，十里屏風翠入樓。
畫筆肯歸涵碧手，湖光疑對湧金秋。
主翁愛客排三雅，漁父忘機任直鈎。
爲訪紅雲遶花島，滿船歌舞按梁州。
早謁禹廟
作者：張伯玉
朝代：宋

曉出五雲扃，皎日麗初宿霧歛嚴祠款靈祕。
拂衽天風散，不聽。
明月泉
作者：張伯玉
朝代：宋

至今千丈松，猶伴數巖雪。
不見纖塵飛，寒泉皓明月。
春日登望海亭
作者：張伯玉
朝代：宋

望海亭前春色深，風光澹澹海沈沈。
潮如世路來還去，山带城蕪古到今。
坐見微雲生別岸，吟驚幽鳥起層陰。
勸君莫苦憑高望，驚動子牟千里心。
書大禹寺壁
作者：張伯玉
朝代：宋

蕭寺禹祠傍，人閒白日長。
諷經聞海穴，洗鉢動湖光。
臺殿留風月，煙雲起棟梁。
遊人晚囘首，松竹自蒼蒼。
書應天寺壁
作者：張伯玉
朝代：宋

城郭鏁山林，自無塵土侵。
一峰來海上，高塔起天心。
世路有盈縮，靈泉無淺深。
使君今老矣，閒處得閒吟。
會稽山
作者：張伯玉
朝代：宋

稽山何崔嵬，奠此東南區。
羣山狀趨附，萬壑流縈紆。
疇昔大禹來，簡計天下書。
諸侯率麏至，萬玉爭鳬趨。
防風獨强梁，後至行趦趄。
天威不可捨，敗骨盈高車。
至今憔悴煙，慘澹藏封隅。
遂令百世後，尊王無異圖。
乃知聖人心，賞罰盡貽謨。
桐廬官滿先寄杭州資政待郎
作者：張伯玉
朝代：宋

海角千家郡，天南一水涯。
倦游慙梗泛，多滯喜瓜時。
弱羽誠難振，危根只自持。
几門嘗際遇，百步亦參差。
萬壑噴霆霧，千峯出險巇。
牢愁客星見，孤節澗松知。
賀厦甯無託，披雲幸有期。
魯堂金石地，商欲再言詩。
桐廬寺曉鐘
作者：張伯玉
朝代：宋

扁舟下桐圃，霜月滿寒潭。
疏鐘一聲起，清與天地參。
春容逗萬壑，窈窕出層嵐。
覊魂不成寐，洗耳滌塵貪。
桐廬蘇七太守通判晏魯望遠寄倡和之什輒伸記美
作者：張伯玉
朝代：宋

桐君圃外州，樹石最清幽。
水截三吳秀，山當百粵秋。
巖坰無俗土，宅舍有高樓。
畫隼真才望，題輿雅唱酬。
灘聲環醉枕，鷺影入茶甌。
蚤晚陪清躅，梯雲奉俊游。
桐江口見雪
作者：張伯玉
朝代：宋

無諸地無霜，從古困炎熱。
曉出桐江口，喜見羣峯雪。
酌酒高颿下，歸思滿寥泬。
從今不繫舟，泛泛老清澈。
次韻王治臣九日使君席上二章·其一
作者：張伯玉
朝代：宋

楚楓丹外客颿稀，水拍長天鴈字垂。
樂事喜逢千日酒，憑高正在九秋時。
吳歈調笑歌楊葉，蠻鼓鑑閎引柘枝。
使騎相逢且留飲，行看卓馬轡如絲。
次韻王治臣九日使君席上二章·其二
作者：張伯玉
朝代：宋

新安江碧郡樓危，九日登臨醉袖垂。
莫笑松筠歲寒地，却勝桃李豔陽時。
清渟酒瑩紅螺面，窈窕笙攢碧玉枝。
未必尊前歎遲暮，幾人如我始牽絲。
正旦呈諸僚友
作者：張伯玉
朝代：宋

拂霧酴酥酒滿巡，越山如鬣水如鱗。
日邊雖望龍庭遠，海上初傳鳳曆新。
好景融融來破雪，和風細細欲黏人。
莫言老守無心計，排比賓僚醉過春。
清思堂晝坐
作者：張伯玉
朝代：宋

堂上蕭然晝戶開，澹松疎竹蔭蒼苔。
白雲無事不肯出，幽鳥有時還自來。
何處覆車迷徑路，幾人緩頰走塵埃。
支離得意誰知我，自對庭花引一杯。
清思堂曉雪初霽望飛來山
作者：張伯玉
朝代：宋

密雪曉初霽，朝陽靄融融。
隠几高堂上，坐對飛來峰。
梵塔倚天半，樓臺出煙中。
岧然金銀闕，瑰碧交玲瓏。
漸轉皎日高，杳杳聞疎鐘。
天和發秀彩，灝氣如騰虹。
況予世慮疎，久矣渟心胸。
更臨物外趣，愈覺萬緣空。
清明日
作者：張伯玉
朝代：宋

每年每遇清明節，把酒尋花特地忙。
今日江城衰病起，佛前新火一鑢香。
港口渡
作者：張伯玉
朝代：宋

三月悲風瑟瑟寒，小船舟檝渡溪難。
日高待得過岸去，回首修篁千萬竿。
滬瀆
作者：張伯玉
朝代：宋

泛泛松江水，迢迢笠澤邊。
萬年知禹力，灌溉有餘功。
烏龍寺祈雨回馬上口占
作者：張伯玉
朝代：宋

官曹苦覊束，祈靈得幽便。
夾路松披紛，躡石煙分練。
迎軒玉泉響，鳴騶沙鳥散。
曉日破霜陰，前峯藹葱蒨。
逶迤步高閣，窈窕出雲漢。
坐來清思生，語餘疏磬緩。
方將塵滓滌，還憂簿書亂。
偃旆拂歸韉，回首青猿斷。
玉泉祈雨
作者：張伯玉
朝代：宋

南州富潨射，萬壑縱奔瀨。
茲泉一何高，夐與寥廓對。
邈非猿鳥到，迅恐巖磝碎。
霜落天地清，玉立江海外。
人區未蒙澤，蛟龍茲有待。
淺石諒難渟，當與雲漲會。
王敦城
作者：張伯玉
朝代：宋

晉氏開霸圖，潛飛入堅壁。
夢日有餘祥，留鞭無舊跡。
雖矜錢鳳計，終墮太真策。
不作忠良臣，高城有何益。
王治臣以余在告寵示嘉什
作者：張伯玉
朝代：宋

新安泉石最爲佳，多病何勞養歲華。
藥好幸依桐圃近，山安惟畏酒壚賒。
狂思逸客浮滄海，渴想仙人飲絳霞。
欲傍重陽搘策起，菊房新小玉生芽。
留題千峯榭呈孝叔
作者：張伯玉
朝代：宋

君把元英詩集披，羣山依舊遶軒墀。
杜陵幾醉花前地，謝客曾吟日落時。
雨過荷香兼酒美，雲深泉韻透簾遲。
佳名大約稱千數，百萬嵐盤一一奇。
留題玉泉山堂
作者：張伯玉
朝代：宋

動非緣境靜非禪，物物前塵現四天。
此地筌蹄求妙論，有時瓔絡獻諸仙。
欲梅泉石多秋思，過夏松篁聒晝眠。
一箇攢眉招不至，勞師香火漏沈蓮。
登烏龍山寺閣
作者：張伯玉
朝代：宋

桐川本無塵，況此幽閣逈。
萬木含秋聲，一軒與天浄。
前峯翠分滴，後谷語相應。
檻下江雲歸，檐前古雪凝。
巖僧對游客，湛若寒冰瑩。
百慮緣心空，獨飯隨疏磬。
嗟余本林壑，謬與世紛競。
一作市朝人，幾傷麋鹿性。
舊山別來久，蘿蔓鎖幽徑。
長恐客沈深，未得歸期定。
息中來此境，時覺襟韻勝。
猶媿招隠心，聯爲小山詠。
監州新定却寄并州舊僚
作者：張伯玉
朝代：宋

久從光祿長城戍，却到嚴陵舊釣灘。
休問簿書邊報急，且聽宅舍水聲寒。
舟浮南渡雲千里，睡起東窗日數竿。
寄語晉溪溪上月，楚天雖遠一般看。
睦州
作者：張伯玉
朝代：宋

千家樓閣麗朝暉，人到于今說釣磯。
雨後數峯驕欲鬭，春來兩港活如飛。
高吟多謝沈家令，中酒長憐杜紫微。
更愛嚴城無鎖處，白雲摇漾去還歸。
答延平王八使君望江亭見懷之什
作者：張伯玉
朝代：宋

望江亭上望桐江，煙水茫然隔鎖窗。
擢第蚤同丹桂樹，從軍俱在碧油幢。
天遥皓月人千里，書託紅鱗錦一雙。
開府時多家令瘦，酒旗猶恐未相降。
答王越州蓬萊閣
作者：張伯玉
朝代：宋

書報蓬萊高閣成，越山增翠越波明。
雲收海上天地靜，人在月中金翠橫。
游女弄芳珠作珮，仙人度曲玉爲笙。
會須長揖浮丘伯，醉聽銀河秋浪聲。
經大洋吳氏別業
作者：張伯玉
朝代：宋

漸老故人少，與君茲晤言。
方山共鄰里，好畤舊田園。
溪色寒生枕，松陰翠入軒。
猶憐巾子在，相對舉清尊。
罷新定至錢塘喜見孫觀書記
作者：張伯玉
朝代：宋

桐江撝袂蚤三年，把臂重來講舊篇。
陌上風塵成底事，鬢邊霜雪但悠然。
虬蟠我亦思滄海，鶚薦初方上碧天。
忍把離杯又拋擲，別愁紛泊滿春煙。
臘日喜雪
作者：張伯玉
朝代：宋

臘雪常聞百厲銷，今年臘日雪飄飄。
山公預喜明年熟，擘畫開春買酒瓢。
自新定沿牒三衢舟中寓興寄所知
作者：張伯玉
朝代：宋

井落甌閩近，鄉亭百粵連。
一蓱游宦客，兩槳上灘船。
石壅千尋浪，山圍幾匝天。
亂篙鳴遠嶼，羣譟捧危舷。
峽斷疑無路，汀回復濟川。
林深羨沙鳥，村近喜人煙。
豈昧垂堂誡，都由稍食牽。
家山舊廬在，蚤晚賦歸田。
至和中得倅新定今領福唐再經此郡感舊書懷因呈使君劉孝叔
作者：張伯玉
朝代：宋

十年前倅北州來，平日風情尚壯哉。
玉水聲中寒濯筆，石楠鄉裏夜銜杯。
可憐白首成何事，猶得紅旌向北回。
太守故人應笑我，踐言堪媿子陵臺。
至睦州泊新安江口
作者：張伯玉
朝代：宋

前歲過此州，手持七閩節。
雖遠更憚勞，攬轡遲明發。
回瞻七里灘，何日榜舟歇。
幸得滿三年，解符下甌粵。
却到新安江，依然舊澄澈。
斂巾照江水，無白可添髮。
州人多故吏，羅立皆磬折。
問我此去心，復有何施設。
興言顧諸老，謝爾相慰說。
此度歸來心，可共嚴陵說。
舟次子陵釣臺
作者：張伯玉
朝代：宋

十載從軍去又來，强爲顔面走塵埃。
久慚簪笏未歸去，且喜妻孥共此來。
旋擷岸蔬供野飯，欲題巖壁拂蒼苔。
子陵昔日誠高趣，未必全家上釣臺。
舟次蘭溪却寄新定太守
作者：張伯玉
朝代：宋

解纚向蕭瑟，敘別喜英豪。
野水征颿迥，秋天醉幕高。
使旟標畫隼，騎吹壓霜濤。
幾日狂酲析，思君夢更勞。
蓬萊閣醉歸
作者：張伯玉
朝代：宋

蓬萊閣上醉歸時，猶索芳樽步步隨。
啼鳥似來留翠佩，旁人笑爲整花枝。
腰閒半嚲黄金印，頭上斜欹白接䍦。
拍手向他賓從道，使君未老莫扶持。
蓬萊閣閒望寫懷
作者：張伯玉
朝代：宋

越絕開華國，姚虞啟後昆。
昔聞句允霸，今作帝王藩。
地得東南重，山侔岳瀆尊。
平湖來萬壑，翠袖列千門。
市井魚鹽合，居人組繡繁。
牙旗開物表，州宅倚雲根。
六郡趨麟節，三峰出雉垣。
秦游前事廢，禹畫舊書存。
雁鶩來還去，鯨波吐復吞。
菱歌秋溆遠，江信暮潮渾。
石古寒松偃，樓危晝靄昏。
冷光濃可截，秀色淨無痕。
露嫋還堤柳，風飛列寺旛。
深林藏杞梓，芳徑雜蘭蓀。
巧笑花爭艷，嬉遊玉鬭溫。
畫船鵰鷁迅，絳袖綺霞翻。
有意皆行樂，無憂可蒔萱。
鄉惟知俎豆，土亦賁丘樊。
巨舶聯艘至，交衢百貸蕃。
敲冰呈巧手，織素競交鴛。
麗圃紅柑亞，通畦紫芋蹲。
茶先春入焙，筍带雪黏盆。
異萼隨時坼，清香觸處歕。
吳趨慙種蠡，楚些陋湘沅。
往事圖難盡，前修孰可援。
風流王與謝，唱和白兼元。
顧我棲儒竇，胡爲屬使鞬。
迂疎非吏法，蹇淺是辭源。
謬覽先生策，誰調伯氏塤。
翦裁迷幅尺，追琢昧璵璠。
學術何曾取，名場輒屢奔。
技甘同鼫鼠，化敢望溟鯤。
將幕閑留滯，烏臺誤選掄。
埋輪慙避俗，折檻畏當軒。
坎壈人奚顧，覊孤舌但捫。
愛書疑有癖，怕事欲無言。
薪米支離叟，蹄盂炙轂髠。
一爲華省吏，三駕使君轓。
蹭蹬慵成性，龍鍾病愈惛。
因懷邸中紱，來訪道山園。
稅鞅紅塵外，班條碧海垠。
披襟澄沆瀣，緩带滌潺湲。
樂歲歡康洽，高黌禮讓敦。
南宮羅俊彥，東箭藹瑶琨。
退食求凋弊，吹毛析滯寃。
庖刀怯餘刃，櫑劍喜平反。
重祿容虛受，期民肯憚煩。
問賢思水薤，教俗養雞豚。
䆉䅉西成稻，逍遥北海樽。
吏符多鶴立，僚友盡鴻騫。
詎聽棠陰頌，聊袪缿訟諠。
行歌齊繫壤，坐嘯比啼猨。
洞邃宜招隠，時清恥叫閽。
囁嚅揮醉筆，傴僂曝晴暾。
躡險齎長屐，尋幽叱短轅。
窮通方自適，語默且休論。
厭把詩筒發，欣逢酒帟掀。
桔槹肥果茹，竹馬戲兒孫。
以此爲官業，何由報主恩。
冰霜徒勵操，淵谷可驚魂。
蕙帳羞逋客，庭貆鄙素餐。
行當解簪紱，歸老白雲邨。
蘇小小墓
作者：張伯玉
朝代：宋

小小仙蹤去不還，空標遺塚落人間。
錢塘門地家何地，回首臨平隔斷山。
虎丘
作者：張伯玉
朝代：宋

東客從來過虎丘，橘花渡口維扁舟。
闔閭宮殿不可見，但對古塔寒颼飀。
憶昔夫差全勝日，水犀十萬橫吳鉤。
楚山既掘荆人冢，越嶺仍將句踐囚。
豈謂西施能破國，誰知麋鹿上臺遊。
唯有吳王在時月，夜深閑照劍池頭。
西園醉歸
作者：張伯玉
朝代：宋

向晚西園飲乍闌，山公酩酊上輕鞍。
東方千騎隨車出，南國佳人夾路看。
縱目漸迷山色遠，迴頭猶憶水聲寒。
歸來未放賓游散，更賦新題刻燭觀。
西樓早望
作者：張伯玉
朝代：宋

纖纖初日射西樓，樓上簾旌卷繡鉤。
數襞斷雲秦望曉，一聲寒雁鑑湖秋。
煙波憔悴西施國，風月飄零范蠡舟。
莫向登臨動懷古，有情多爲等閑愁。
西樓晚望
作者：張伯玉
朝代：宋

疊岫斂餘霞，輕舠簇遠沙。
斜陽媚城郭，細柳雜汀花。
兩兩聯歸騎，蕭蕭起暮鴉。
誰知故園興，閑在使君家。
西湖樓
作者：張伯玉
朝代：宋

積水照層峯，登臨誰與同。
望來生羽翼，醉欲上煙空。
細細濕花雨，疏疏開袖風。
新安江上景，盡屬此樓中。
訪禹穴至陽明洞
作者：張伯玉
朝代：宋

宛委山前艤畫船，攀蘿漸入太霄邊。
因尋大禹藏書穴，深入陽明古洞天。
萬壑秋光含細籟，數峰寒玉立蒼煙。
寶函金篆久稀闊，欲就皇人講數篇。
詩一首
作者：張伯玉
朝代：宋

令狐太守好權奇，畫樓新建月波暉。
風光似逐水仙去，物色如從雲漢歸。
春澹瀛洲浮海曲，濤驚渤澥起天圍。
從今便作月波唱，醉拍姮娥金縷衣。
贈范吏部
作者：張伯玉
朝代：宋

海天東下越王州，碧城繚繞環山丘。
春晴紫翠堆綺屋，日暮煙雨藏朱樓。
禹祠花底金穴峻，賀老門前銀漢秋。
何當獨把釣竿手，笑擁一艘東去遊。
贈陳虞卿
作者：張伯玉
朝代：宋

東吳王孫歸挂冠，玉絲紅鱠滿雕盤。
狂吟但覺日月久，醉舞不知天地寬。
小圃移花山客瘦，夜窗擣藥橘童寒。
新書近日成多少，且告先生旋借看。
送交代倅車晏十一魯望
作者：張伯玉
朝代：宋

魯望江南客，風騷獵將壇。
高吟得意處，清韻逼人寒。
場屋聲華舊，襟靈渤澥寬。
閨門盡羔鴈，庭野列芝蘭。
僶勉來新定，淹留就小官。
酒論浩劫飲，山欲上天看。
待月高峯寺，聽猿七里灘。
入雲移翠簜，鑿石引鳴湍。
一日交符去，芳風善繼難。
紅塵久離闊，白首此相歡。
留方醫鶴膝，貺別遺漁竿。
虎杏甯知用，松筠幸未殘。
路長分驥騄，火烈辨琅玕。
沙際多平仲，鴒原有謝安。
卷舒知自得，不用苦彈冠。
送清溪鄭中舍官滿還京
作者：張伯玉
朝代：宋

鄭宰金閨彥，年來解紱歸。
囊裝輕劍在，場屋故人稀。
水館酒初罷，霜江颿欲飛。
無煩重回首，行矣近天暉。
送睦州丁郎中
作者：張伯玉
朝代：宋

雨後桐江木葉稀，坐棠無事枕閒欹。
扁舟幾認嚴君釣，古壁多逢沈令詩。
夜靜好當輪省宿，曉寒堪憶趁朝時。
山城寂寞郎官貴，想對秋風動所思。
送花趙提刑
作者：張伯玉
朝代：宋

蓬萊閣上牡丹開，盡日凭欄望外臺。
不敢登門謁樽酒，且教山僕送花來。
逍遥堂寓興
作者：張伯玉
朝代：宋

疎竹閒花陰，了無塵土侵。
旌麾千騎長，風月一堂深。
海氣生吟榻，煙香披醉襟。
山翁方自得，莫問去留心。
遊叔虞祠
作者：張伯玉
朝代：宋

廟中桐葉手中文，閑讀高碑拂素塵。
異隴歸禾曾是主，徒林射兕獨留神。
關河莫問周秦事，花木誰分漢魏春。
惟有門前舊溪水，秋風幽咽送行人。
遊大禹寺迴馬上口占
作者：張伯玉
朝代：宋

永日躋雲峰，向晚下秋讞。
却望碧城中，樓臺翠煙滿。
前旌擁歸騎，緩轡徐馭隠。
曠望寫予心，平波海天遠。
顧予疇昔志，本以鋤犁挽。
敢望麋鹿資，遘此雲龍旦。
金門容竊步，玉殿叨靈睠。
復此千騎來，日逐紛華戰。
平生知退意，長畏歲月晚。
行當引初服，還把芰荷翦。
遥題錢公輔衆樂亭
作者：張伯玉
朝代：宋

句章太守錢君倚，湖上新爲衆樂亭。
花木豈徒遊子愛，笙歌長與郡人聽。
坐來高韻天風起，飲罷餘香夕雨零。
安得凭闌縱吟筆，玉觴遥對數峯青。
郡齋閒步
作者：張伯玉
朝代：宋

花木方塘小，樓臺宅院深。
以何消俸祿，無事任山林。
雨雪覊游路，風沙苦戰心。
若論當此景，不啻萬黄金。
釣臺
作者：張伯玉
朝代：宋

盡逐鯨鯢埽八區，故人惟我更無餘。
雲臺功將任圖畫，天上客星閒卷舒。
若把殺人來逐鹿，爭似全身歸釣魚。
先生有意羲皇外，不爲林泉傲帝居。
鑑湖晚歸
作者：張伯玉
朝代：宋

會稽太守無事時，緩带長作漁樵嬉。
大航平榻引賓從，談笑晚從湖上歸。
湖邊居人望簇簇，湖岸花木情依依。
環峰晻靄天四垂，淥水蕩漾雙紅旗。
城頭疊角已平西，船上樽酒含餘輝。
冷風徐引江鵠飛，白雲迴首清猿啼。
漁謳菱棹煙火微，使人却厭千騎隨。
歸來樓閣上燈後，時覺天風清滿衣。
題思范軒二首·其一
作者：張伯玉
朝代：宋

英衮多年去竹軒，更思風節記山樊。
抗言后坐遺忠美，通使河源舊策存。
詩石欲留千古永，棠陰還對一樓繁。
使君才望須相繼，莫厭林間駐畫轓。
題思范軒二首·其二
作者：張伯玉
朝代：宋

天下儒宗不世勳，履聲今絕豈重聞。
空餘逸韻傳流水，猶喜清風在此君。
山倚孔祠分積翠，篆尋嚴瀨掛香雲。
接花酬倡將三記，時拂塵篇見舊文。
題新定紅渠閣
作者：張伯玉
朝代：宋

煙卷龍綃豔格殊，彩霞翻處好風俱。
幾杯仙露含秋色，一曲蟾宮在畫圖。
雨送清香浮酒面，泉飛幽韻透城隅。
州民多有東南美，盡應嘉招入幕無。
題新定郡齋寄孝叔二首
作者：張伯玉
朝代：宋

主人今向日邊歸，猶有清香滿謝池。
爲囑西風莫摇落，不禁顦顇夕陽時。
題月波樓
作者：張伯玉
朝代：宋

烟波萬里浮舟國，雲木華亭鶴唳鄉。
欲駐野王船一餉，數聲風笛肯相將。
題玉泉
作者：張伯玉
朝代：宋

靈源曾記古篇章，飛入霜筠萬丈長。
六月林風吹寶瑟，九秋山翠坼銀潢。
試茶石鼎雲含液，釀酒兵厨菊有香。
到此欲知真玉性，不爲圓折本來方。
題禹廟
作者：張伯玉
朝代：宋

寶穴千峰下，嚴祠一水傍。
夜聲滄海近，秋勢越山長。
薄葬超前古，貽謀啟後王。
萬靈何以報，終古詠懷襄。
飯芝川村舍
作者：張伯玉
朝代：宋

嫩苗苒苒頭角秀，柔桑褭褭陰影輕。
茆簷飯起上馬去，一聲雨後黄鸝鳴。
齊山圖
作者：張伯玉
朝代：宋

東南真賞有齊山，路隔江湖到者難。
絕筆掃成千仞翠，數峯高挂一堂寒。
林僧舊居雲泉侶，刺史今爲待從官。
還似東陽重涵碧，丹青寫入雍州看。
龍門巖
作者：張伯玉
朝代：宋

未到子陵臺，先見龍門石。
萬物鎮羣峯，闖然聳雙壁。
清泉界中道，亢若高門闢。
樵童走深徑，漁戶掩沈碧。
白首釣魚郎，不知有行客。
七言四韵十六首·其一
作者：張伯端
朝代：宋

不求大道出迷塗，縱負賢才豈丈夫。
百歲光陰石火爍，一生身世水泡浮。
只貪利祿求榮顯，不顧形容暗悴枯。
試問堆金等山嶽，無常買得不來無。
七言四韵十六首·其一〇
作者：張伯端
朝代：宋

好把真鉛著意尋，莫教容易度光陰。
但將地魄擒朱汞，自有天魂制水金。
可謂道高龍虎伏，堪言德重鬼神欽。
已知永壽齊天地，煩惱無由更上心。
七言四韵十六首·其一一
作者：張伯端
朝代：宋

黄芽白雪不難尋，達者須憑德行深。
四象五行全藉土，三元八卦豈離壬。
鍊成靈質人難識，消盡陰魔鬼莫侵。
欲向人間留秘訣，未聞一箇是知音。
七言四韵十六首·其一三
作者：張伯端
朝代：宋

不識玄中顛倒顛，爭知火裏好栽蓮。
牽將白虎歸家養，産箇明珠似月圓。
謾守藥鑪看火候，但看神息任天然。
群陰剝盡丹成熟，跳出凡籠壽萬年。
七言四韵十六首·其一二
作者：張伯端
朝代：宋

草木陰陽亦兩齊，若還缺一不芳菲。
初開綠葉陽先唱，次發紅花陰後隨。
常道只斯爲日用，真源返覆有誰知。
報言學道諸君子，不識陰陽莫强嗤。
七言四韵十六首·其一五
作者：張伯端
朝代：宋

不識真鉛正祖宗，萬般作用枉施功。
休妻謾遣陰陽隔，絕粒徒教腸胃空。
草木金銀皆滓質，雲霞日月屬朦朧。
更饒吐納并存想，總與金丹事不同。
七言四韵十六首·其一六
作者：張伯端
朝代：宋

萬卷仙經話總同，金丹只此是根宗。
依他坤位生成體，種向乾家交感宮。
莫怪天機俱漏盡，都緣學者盡迷蒙。
若人了得詩中意，立見三清太上翁。
七言四韵十六首·其一四
作者：張伯端
朝代：宋

三五一都三箇字，古今明者實然稀。
東三南二同成五，北一西方四共之。
戊己自居生數五，三家相見結嬰兒。
嬰兒是一含真炁，十月胎圓入聖基。
七言四韵十六首·其七
作者：張伯端
朝代：宋

要知産藥川源處，只在西南是本鄉。
鉛遇癸生須急採，金逢望遠不堪嘗。
送歸土釜牢封閉，次入流珠廝配當。
藥重一斤須二八，調停火候托陰陽。
七言四韵十六首·其三
作者：張伯端
朝代：宋

學仙須是學天仙，惟有金丹最的端。
二物會時情性合，五行全處虎龍蟠。
本因戊己爲媒聘，遂使夫妻鎮合歡。
只候功成朝北闕，九霞光裏駕祥鸞。
七言四韵十六首·其九
作者：張伯端
朝代：宋

莫把孤陰爲有陽，獨修一物轉羸尪。
勞形按引皆非道，鍊氣餐霞總是狂。
畢世謾求鉛汞伏，何時得見虎龍降。
勸君窮取生身處，返本還元是藥王。
七言四韵十六首·其二
作者：張伯端
朝代：宋

人生雖有百年期，壽夭窮通莫預知。
昨日街頭猶走馬，今朝棺內已眠屍。
妻財遺下非君有，罪業將行難自欺。
大藥不求爭得遇，遇之不鍊是愚癡。
七言四韵十六首·其五
作者：張伯端
朝代：宋

虎躍龍騰風浪粗，中央正位産玄珠。
果生枝上終期熟，子在胞中豈有殊。
南北宗源翻卦象，晨昏火候合天樞。
須知大隠居鄽市，何必深山守靜孤。
七言四韵十六首·其八
作者：張伯端
朝代：宋

休鍊三黄及四神，若尋衆藥便非真。
陰陽得類歸交感，二八相當自合親。
潭底日紅陰怪滅，山頭月白藥苗新。
時人要識真鉛汞，不是凡砂及水銀。